Syafakallah

Panas. Entah kenapa sudah empat hari, demam masih tidak kebah. Syazana yang berada di depan bilik pun sudah mula risau. Mak sudah menelefon lebih kerap daripada selalunya. Sahabat-sahabat mula bertanya khabar. Tidak kurang yang mendoakan agar cepat sembuh. Subhanallah, Alhamdulillah, Allahuakbar. Segala puji bagi ALLAH yang mengurniakan nikmat persahabatan. Dalam kiffarah untuk mengampunkan dosa, dihujani rasa indah ukhwah persahabatan.
Ingin ana petik mesej-mesej dari sahabat di laman sosial Facebook hampir jam 12 malam tadi;
Nurul Syakina Bt Malek:
akak sakit apa?..moga cepat sembuh..
Syazana Azahar:
sian akak ana sorg ni.. Mga akak cepat sembuh=)
Mohamad Fadhlul Wafi:
bykkn doa drpd kesian sbb tkut2 mnjdikan belati x berkilau @ mnja..
Asmah Andy:
bgs2...jgn lupa makan ubat...jgn mcm sy, mmg xsuka mkn ubat...sakit pn xnak mkn ubat...tp xpa, skrg dh makin sihat...=) alhamdulillah...
Noor Aimran Samsudin:
smoga smbuh.. :)
Khairina 'Izzati:
smga cpt smbuh kak!
Mohd Hafizul Hilmi:
ada 1 tip.. jgn mkn ubat!
Muhammad Hafiz Bin Muhamad:
insyaAllah mesyuarat AJK PAS PUSAT tamat pukul 12 tengah malam... (owh, yang ni tiada kaitan)
Hendri As-sandaki:
Pkul 12.8 mint, hari smlam da berlalu, smoga hr ni diberi kekuatan dan kesihatan smula..
Amalina Mazlan:
akak da tdo ea..?bgos2....d efek of mdicine...
Wan Darimi:
makan ubat melecehkan...xyah makan..xsuka ubt la...tahan je..
Dan mesej-mesej sahabat juga di laman sosial Facebook sepeninggalan ana dua jam sebelum ini;
Hendri As-sandaki:
ALLAH sedang berbicara..
Nur Hanis Binti Ahmad:
demam ke sunah?
isk isk.. >_<
minum air masak banyak2 ye..
Amalina Mazlan:
sedang menghapus dosa....sabar ye akak...
Nurul Alia:
dgn redha dpt mhapus dosa..tensen slh satu faktor pnyakit dtg smsa peperiksaan..
Nurul 'Uyun Ahmad:
get well soon....^^
Mohamad Fadhlul Wafi:
mkn ubat byk2...eboh ekot glak tyme ya...
Terbaca post seorang sahabat yang juga sedang diuji, daripada Abu Said al-Khudri r.a., dan Abu Hurairah r.a., Nabi saw bersabda:
"Tidak menimpa seseorang Mukmin suatu penyakit yang berpanjangan, kepayahan, sebarang jenis kesakitan, dan kesedihan malahan kedukacitaan, melainkan dihapuskan sebahagian dosa-dosanya."
 [HR Bukhari dan Muslim]
Jazakallahu khairan kathira. Insya'ALLAH dengan doa-doa antum, ana akan sembuh tidak kira bila masanya. Semoga persahabatan ini diberkati ALLAH hingga ke syurgaNYA. Ameen.


2012 - Satu Lagi Rancangan Illuminati?

Ini bukanlah hasil tulisan ana. Sekadar berkongsi entri di blog Ustaz Syaari untuk menjadi tatapan dan renungan pembaca.
2012 sedang berada hangat di pawagam. Saya sedang mencuri masa mendapatkan sumber filem itu untuk ditontoni dan dikaji.
Pendirian saya mudah dalam filem-filem Hollywood. Siapa jua pengarahnya, termasuk Roland Emmerich sekalipun.
Rekod filem
 beliau dalam pendedahan simbol peristiwa 'letupan' WTC pada 11 September 2001 dan beberapa simbol Illuminati melalui beberapa filemnya sebelum peristiwa itu berlaku sudah cukup menambahkan keyakinan saya bagaimana
kelicikan
 proksi-proksi Illuminati.
Mesej 9-11 dalam "Independence Day" (1996)

Salah satu adegan dalam
The Indepence Day (1996)
. Presiden diberikan taklimat mengenai bagaimana satelit berfungsi. Simbol apakah itu ?
Masonic Symbol
Mesej 9-11 dalam "Godzilla" (1998)
That Patriot (2000)
Filem-filem Emmerich juga seakan-akan sentiasa tidak lekang dari simbol
"Piramid"
 yang menjadi simbol Illuminati.
Dalam filem 2012 pula, saya ingin berpesan, jangan anda memandang remeh setiap adegan dalam filem tersebut walaupun hanya beberapa detik dan beberapa saat atau yang mungkin disebut oleh orang ramai sebagai "
alah, kebetulan je adegan macam itu..
."
Saya belum melihat penuh filem tersebut. Jadi saya tidak mahu lagi ulas panjang. Tetapi
trailer
 filem 2012 di Youtube sudah cukup menimbulkan beberapa persoalan dalam benak fikiran saya.
Pertama : Kapal JFK dan kemusnahan White House
Adegan kapal J.F.K menghempap White House dalam poster 2012.
Simbolik bahayanya J.F.K kepada 'pemilik' sebenar White House ?
Kedua :
The One Place on Earth Not Destroyed in '2012'
"
In Roland Emmerich's upcoming global demolition derby movie 2012, the director gets to indulge his passion for destroying landmarks on a world scale.
In previous movies, he's destroyed the Empire State Building and the White House (Independence Day), sent a giant monster into the middle of Manhattan (Godzilla), blown away the famous Hollywood sign and the Capitol Records building in Los Angeles (The Day After Tomorrow) and savaged New York again by flooding and then freezing it (also The Day After Tomorrow).
Emmerich said that he got approached by people who wanted their landmarks destroyed, such as the 101 Tower in Taipei, the world's tallest building. But Emmerich was thinking of something even more explosive: the Kaaba, the cube-shaped building at the heart of Mecca, the focus of prayers and the Islamic pilgrimage called the Hajj; it is one of Islam's holiest sites.
Really?
"
Well, I wanted to do that, I have to admit
," Emmerich says. "But my co-writer Harald said I will not have a fatwa on my head because of a movie. And he was right. ... We have to all ... in the Western world ... think about this. You can actually ... let ... Christian symbols fall apart, but if you would do this with [an] Arab symbol, you would have ... a fatwa, and that sounds a little bit like what the state of this world is. So it's just something which I kind of didn't [think] was [an] important element, anyway, in the film, so I kind of left it out
." -
 Sumber
Musuh bernama Illuminati sangat licik. "Illuminati believes by exposing their symbols it will expose their powers over everything." Sebab itu saya lebih suka untuk melihat apa yang tersirat dari kenyataan tersurat Remmerich di atas.
Namun saya pulangkan terlebih dahulu kepada pandangan pembaca atau penonton 2012.
Saya sudah pernah menulis mengenai Illuminati dalam Hollywood di
 sini
 dan membentangkan pandangan saya di kampus UIA PJ.
Lihat juga penguasaan mereka industri muzik dunia yang mereka kuasai dan apa yang mereka lakukan kepada Michael Jackson.
Konspirasi Illuminati Pada Michael Jackson dan artis-artis anti NWO
Tema "Yes We Can" Obama. Jika diterbalikkan suara akan menjadi "Thank You Satan". Ini antara slogan wajib para artis yang bernaung di bawah Illuminati. Jika mereka berpaling tadah, nasib seperti apa yang berlaku pada MJ akan berulang. Di sebalik kulit hitam MJ dan kulit hitam Obama, semua itu sudah pun berada dalam grand-design penyebaran pengaruh mereka. Saksikan juga temuramah dengan MJ dan apabila dia berkata "I don't wanna to say too much...conspiracy..."
Perancangan mereka sentiasa halus. Dengan sebelah mata, anda tidak akan nampak perencanaan mereka. Buka kedua belah mata, baru akan nampak hakikat sebenar. Sememangnya kerja mereka menutupi sebelah mata kita. Berhati-hatilah. Bacalah mereka dan perencanaan mereka, maka barulah umat dan pejuang Islam akan mampu mengatasi kebijaksanaan mereka.
Sumber:
Ustaz Syaari


Lipur Lara Pemain Gasing

Hajat asal mahu bermain gasing dilupakan (Gambar ihsan:
Kamal Zharif
)
Gempar! Lagi sekali, entah untuk kali ke berapa, Bumi Meloya digemparkan oleh berita-berita terkini. Kali ini dengan penangkapan seorang ulama terkenal malah pernah menjadi orang kuat agama di Perlees. Ulama berkelulusan PhD ini dikatakan tidak punya tauliah untuk menyampaikan ajaran Yang Berkuasa. Jam 9 malam pihak berkuasa menyerbu banglo mewah yang nyata bukan surau dan bukan masjid di Taman Sri Ukaaay tetapi berlaku sedikit sesi berbalas pantun sebelum berjaya membawa ulama itu keluar. Tidaklah dapat didengar pantun yang dijual dan dibeli, tetapi diberitakan bermaksud mahu berunding dan mengetahui sebab musabab ulama itu mahu dibawa lari. Perwakilan jabatan agama sebuah negeri yang di dalamnya terletak Taman Sri Ukaaay itu, tidak lain tidak bukan, ustazlah juga, Shaharum namanya. Ustaz Shaharum itu membeli pantun yang telah dijual seperti berikut bunyinya:
Datang kami bukan sembarangan,
Tiada hujan, guruh pun tiada,
Angin menderu menyampaikan,
Yang tak bertauliah sedang beraja.
 (Pantun tak bertauliah ini ditaja oleh Nestele)
Diceritakan juga ustaz ini bersungguh-sungguh mahu melarikan ulama sampaikan kalau ada yang keberatan mahu melepaskan, akan dilarikan bersama-sama. Setelah hampir 3 jam berbalas pantun, maka pihak berkuasa yang kurang kuasanya daripada Yang Berkuasa telah menahan dan membawa ulama tersebut ke pusat sukan berdekatan untuk diajak bermain gasing. Sampai 1 pagi, barulah sang ulama dikembalikan dengan termeterai janji mahu berjumpa lagi lapan jam kemudian di gelanggang dalam negeri itu juga.
Ulama ini tiadalah suka membuat orang tertunggu-tunggu dan memungkiri janji walaupun orang yang membuat janji itulah yang menconteng namanya beberapa jam sebelum ini. Maka, datanglah ia pada waktunya ke gelanggang yang disebut-sebut tetapi sampai 1 tengahari ini tiada juga bayang orang yang ditunggu. Janji untuk bermain gasing sambil berbalas pantun tinggal janji. Ulama pun keluar gelanggang dan membawa diri berjumpa orang kuat agama Bumi Meloya di sebuah hotel terkemuka.
Tidaklah diketahui apa kisahnya selepas itu. Adapun, kisah yang menggemparkan ini tidak lain tidak bukan untuk membawa pembaca semua berfikir bersama-sama, jauhnya pembodohan ulama berlaku di Bumi Meloya. Tidak cukup dengan isu purdah yang telah diputar-belitkan tidak berapa lama dahulu, baru-baru ini isu pasukan ulama di salah sebuah negeri yang indahnya seperti berada di Aceh pada zaman Serambi Makkah mahu  berpesta pantun kerana ada keris di dalam pasukan (disebut orang keris dalaman), dan pagi ini isu ulama (lagi) diperkotak-katikkan.
Apa nak jadi agaknya?


Mereka Sebatang Pokok

ya ALLAH..seperti apakah aku ini di sisiMU? adakah seperti pohon yang tetap teguh biar sehebat mana angin menderu? adakah seperti dahan yang membuah memberi manfaatnya kepada yang singgah penuh harapan? atau adakah seperti dedaunan yang luruhnya bermusim? [
sM
]

semoga matahari menyinar dan menghidupkan kembali pohon ini lihat dia masih punya daun yang boleh menjalankan fotosintesis untuk sumber makanannya jangan sangka ia akan mati sebaliknya ia sedang diam penuh misteri dan menyusun strategik untuk membuat come back yang bakal mengegarkan isi alam [
vB
]

mungkin bagi yang buta hati, pokok ini nampak hodoh, tidak membawa apa-apa erti tetapi bagi yang celik mata hati, renungnya jauh ke akar, fikirnya tinggi melangit.. mampukah aku menjadi pemikir yang seperti itu? memikirkan strategi...seperti pokok yang diam penuh misteri.. [
sM
]

pokok yang dilihat teguh berdiri dengan akar umbinya dan banyak cabangnya tetapi setiap cabang itu tidak menghasilkan sesuatu yang bermanfaat bagi sesuatu di sekelilingnya mungkinkah daun untuk teduhan manusia.. mungkinkah buah untuk haiwan yang singgah.. apakah pokok ini tidak diberi baja untuk digunakan kelebihan yang sepatutnya ada kepada org lain atau haiwan lain.. [
sH
]

jadilah seperti pokok yang memberi manfaat kepada makhluk ALLAH yang lain, bukan memberi mudarat.. tetapi kadang-kadang kilat akan datang menyambar, yang berteduh hilang punca, malah ditunggu maut dalam mudarat yang tidak disangka-sangka.. [
sM
]

pokok ini takkan pernah kisah jika tak ada yang menghargainya kerana dia punya cinta dari Tuhan yang senantiasa menjaganya begitu juga kita.. andai kita merasa diri hodoh seperti bibik hitam sekalipun, janganlah merasa marah bila mana ada yang memandang sinis lagi enteng pada kita cukup Cinta dariNya lihat sepertinya pokok ini baru dicantas pula, mungkin setahun lagi bila kau pergi berjumpanya dia sudah berdaun lebat boleh sahaja jadi ada dua tiga orang sedang mengais buahnya [
vB
]

pokok ketika hidupnya memberikan perlindungan kepada yang di bawah naungannya memberikan pernafasan kepada yang hidup ketika matinya masih lagi bermanfaat batangnya dijadikan perabot untuk kegunaan harian jadilah seperti itu, ketika hidup kita, memanfaatkan mereka di sekeliling kita ketika sudah meninggal, meninggalkan ilmu-ilmu untuk dimanfaatkan oleh generasi mendatang.. [
mHm
]

Puisi yang telah dimurnikan. Terima kasih kepada penyumbang-penyumbang di Facebook. Lain kali kita buat kerjasama lagi, insya'ALLAH.


Nukilan Seorang Pejuang

Saya nak berjuang
Saya nak pegang panji ALLAH
Saya nak jadi FrontLINE
Saya nak jadi Jiran Rasulullah saw di syurga
Setiap hari saya nak menatap wajah ALLAH
Saya mesti
SIHAT
,
Kaki saya ALLAH pinjamkan untuk berjalan ke jalanNYA..
Kaki saya juga boleh guna untuk sepak terajang orang yang ingkar...
Mata saya untuk melihat ALLAH..
Mata saya untuk cegah maksiat...
Tangan saya untuk memaut TALI ALLAH
Tangan saya untuk menulis dan menaip
Tangan saya boleh pukul orang jahat
Tangan saya untuk tunjuk JALAN mana boleh berjumpa ALLAH
Stamina saya mesti Utuh
Stamina saya untuk terus bekerja sampai
saya berehat macam Arwah Ustaz Fadhil
Rehat... macam Pak Ismail dan Rasulullah saw rehat...
Saya tak nak rehat kat sini.... bagilah saya rehat kat sana...
Saya tak nak kena pukul kat sana...
Saya tak nak kene timah mendidih
Oleh:
Zalikah Mat Zan
 (Mantan Pimpinan PMIUM)
Semoga roh almarhumah dicucuri rahmat olehNYA dan ditempatkan dikalangan orang-orang yang bertaqwa. Al-Fatihah.


Trigeminal Neuralgia

TN (Trigeminal  Neuralgia) is a nerve disorder of unknown origin that causes sudden  shock-like facial pains,
typically near the nose, lips, eyes or ears.
  It is said to be the most excruciatingly painful human  condition in the world
- sedang mengkaji -


10 Wasiat Imam Hassan al Banna

Perjuangan fi sabilillah bukan mudah, dakwah Islam memerlukan pengorbanan, redha ALLAH hanya dapat dicapai dengan keikhlasan dan keyakinan yang tinggi pada janjiNYA yang haq.

Foto:
Muslimpage

10 WASIAT IMAM HASSAN AL BANNA

Apabila mendengar azan maka bangunlah sembahyang serta-merta walau bagaimana keadaan sekalipun.

Bacalah al-Quran, tatapilah buku-buku ilmu, pergilah ke majlis-majlis ilmu, dan amalkanlah zikrullah dan janganlah membuang masa dalam perkara yang tiada memberi  faedah.

Berusahalah untuk bertutur dalam bahasa Arab kerana bahasa Arab yang betul itu adalah satu-satunya syiar Islam.

Janganlah bertengkar dalam apa-apa perkara sekalipun kerana pertengkaran yang kosong tiada memberi apa-apa jua kebaikan.

Janganlah banyak ketawa kerana hati yang sentiasa berhubung dengan ALLAH itu sentiasa tenang lagi tenteram.

Janganlah banyak bergurau kerana umat yang sedang berjuang itu tidak mengerti melainkan dengan bersungguh-sungguh dalam setiap perkara.

Janganlah bercakap lebih nyaring daripada kadar yang dikehendaki oleh pendengar kerana percakapan yang nyaring itu adalah satu resmi yang sia-sia malah menyakiti hati orang.

Jauhilah daripada mengumpat-umpat peribadi orang, mengecam pertubuhan-pertubuhan, dan janganlah bercakap melainkan apa-apa yang memberi kebajikan.

Berkenal-kenalanlah dengan setiap muslimin yang ditemui kerana asas gerakan dakwah kita ialah berkenal-kenalan dan berkasih-sayang.

Kewajipan-kewajipan kita lebih banyak daripada masa yang ada pada kita, oleh itu gunakanlah masa dengan sebaik-baiknya dan ringkaskanlah perlaksanaannya.


3 Minggu Berlalu

3 minggu tanpa internet. Rindu berlapis-lapis untuk membaca blog sahabat. Namun, terpaksa ditangguh hingga naik sem. Broadband tidak dapat digunakan sejak sebelum pulang ke rumah lagi. Ada kisah di sebaliknya, ana, bapa, mak, adik-adik, Zarith dan Aunty Jenny sahaja yang tahu kisah itu. Biarlah, bersabarlah dahulu.
Banyak kisah ingin dikongsi sepanjang ketiadaan internet. Tunggu~
09122009
10.43 am
H-Vision Bintulu
time left: 0:20


Bermain Dengan RASA

Khas untuk kamu:
Violet Biru
Ini buat kamu yang teRASA..
Yang meRASAkan dirimu sedang bermain dengan peRASAan..
Kerana kamu sudah tidak tega untuk bersabar dengan peRASAan..
Kerana kamu sudah tidak kuat untuk meRASA segala..
Kerana kamu pantang RASA dicabar..
Kamu meRASAkan kamu patut melepaskan semua RASA..
Wahai yang teRASA..
Jangan biarkan dirimu tidak berpeRASAan..
Jangan pula biarkan dirimu dikawal peRASAan..
Kerana jika peRASAan yang menjadi tuan..
Kau akan kehilangan yang diRASA selama ini..
Maka naikkanlah awan RASA itu ke tingkat tertinggi..
Biar peRASAan itu tenang berada di tempatnya..
Bertemu dengan Pencipta RASA..
Di puncak RASA, CINTA Teratas..
Sunah Mohammad
10.10 am
S24/106A


Bubur Asyura dan Laksa Sarawak

Hatta burung-burung, tumbuh-tumbuhan, dan makhluk-makhluk lain di muka bumi ini, semuanya bergantung kepada ALLAH yang memberikan rezeki. Maha Suci ALLAH, Dialah yang Maha Pemurah lagi Maha Penyayang.
Foto:
Muslimpage
10 Muharam 1431H - Hari Asyura, hari yang disunatkan untuk berpuasa, puasa pada hari ini seperti sabda Rasulullah s.a.w, mengampunkan dosa-dosa setahun yang lalu [HR Muslim]. Ramai yang tertanya-tanya tentang Hari Asyura, banyak juga blog-blog yang mengisahkan tentang peristiwa di Padang Karbala hingga terjadinya Hari Asyura, tidak kurang juga yang mengidam-idamkan Bubur Asyura pada Hari Asyura.
Berjalan-jalan di Facebook akhirnya menemukan ana dengan satu diskusi yang sedang membincangkan hal Bubur Asyura. Di situ ana terjumpa pula resepinya untuk dikongsi bersama pembaca.
Bubur Asyura
 versi KTDI
Bahan-bahannya:
250 gm daging
250 gm santan
100 gm kacang tanah
100 gm kacang kuda
100 gm kacang kidney
2 cawan biji gandum
½ cawan beras
4 ulas bawang putih
3 ulas bawang merah
Sedikit halia
1 sudu kecil biji lada hitam ditumbuk
1 sudu kecil rempah beriani
2 sudu minyak masak
Garam dan air secukupnya
Cara Membuatnya:
1. Beras, gandum dan kekacang dibasuh dan ditoskan. Kemudian jerangkan dalam periuk dengan air secukupnya hingga menjadi bubur. (Alia cakap, masukkan juga daging yang telah direbus di sini)
2. Panakan minyak masak dalam kuali dan tumiskan bahan-bahan yang ditumbuk hingga naik bau.
3. Kemudian masukkan tumisan ini ke dalam periuk bubur bersama tiga cawan air, garam dan santan. Gaulkan hingga rata.
4. Masak bubur ini selama empat jam. Kacau selalu supaya tidak kerak.
5. Lebih enak jika ditaburkan bawang goreng, daun sadri dan telur dadar.
Terima kasih kepada Nurul Alia M. Rosli yang berkongsi resepi ini di
Facebook
Bubur Asyura melakarkan banyak kisah sepanjang ana berada di UTM. Bubur Asyura yang dimasak bersama rakan-rakan JKM Kolej Tuanku Canselor, rakan-rakan Kolej Tuanku Canselor dan rakan-rakan KRU Kolej Tuanku Canselor. Kadang-kadang bubur lambok pun boleh jadi Bubur Asyura..Sebelum ke UTM, ana tak pernah sekali pun makan bubur lambok, tetapi bubur nasi biasa tanpa dicampur segala bahan lain itulah yang keluarga ana makan. Dicampur dengan sedikit gula dan dimakan bersama ikan bilis. Ana pernah nampak sekali sahaja sebelum ana ke UTM, itu pun ketika tukang masak restoran tempat ana bekerja memasaknya untuk seorang tukang masak lain yang sedang demam. Hakikatnya, tukang masak itu kedua-duanya orang Kelantan dan majikan ana memang berasal dari Kelantan dan berkahwin dengan orang negeri ana.
Sebetulnya, beberapa hari yang lepas adik ana meminta supaya ana postkan resepi Laksa Sarawak ke blog. Baru hari ini ana teringat untuk memasukkan entri tersebut. Hai...dik, akak da balik UTM baru nak belajar buat ye? Laksa Sarawak sememangnya antara makanan yang paling digemari oleh keluarga ana, dan di kalangan ahli keluarga, hanya ana seorang sahaja yang tahu membuatnya. Maka, kepulangan ana ke rumah memang sering ditunggu-tunggu semata-mata untuk Laksa Sarawak.
"Ti, 'a ikau betak mi anou ditak nou jikdau inah?"
(
Ti, kamu tak buat mee yang kamu buat dulu tu?
)
Mak la yang selalu bertanya. Laksa Sarawak menggunakan mee kuning, maka mereka menggelarnya mee sebelum ana mengingatkan bahawa makanan itu adalah Laksa Sarawak. Kalau bukan mak, adik ana -
Imah
 - yang akan bertanya. Kali ini, yang meminta resepi pula adik bongsu ana, Icah. Oklah, dik. Ini resepi yang akak ingat...
Laksa Sarawak
 versi Keluarga Pak Mat
Bahan-bahannya:
Dada ayam (dipotong dadu)
2 cawan kacang tanah (dikisar halus)
1 sudu perahan limau nipis
1 bungkus mee kuning (dicelur)
Santan kelapa (2 biji kelapa)
Garam dan gula secukupnya
Sedikit minyak masak
Bahan-bahan untuk dikisar:
10 ulas bawang merah
5 ulas bawang putih
15 tangkai cili kering
2 cm lengkuas
2 cm halia
1 biji bawang besar
2 batang serai
Bahan-bahan lain:
Hirisan ayam (direbus)
Hirisan tauhu (digoreng)
Hirisan timun
Tauge (kalau mahu)
Hirisan sengkuang
Cara-cara membuatnya:
Tumis bahan kisar hingga naik bau. Masukkan ayam yang dipotong dadu dan biarkan hingga ayam masak atau empuk. Kemudian masukkan santan kelapa. Biar 30 minit. Setelah itu, masukkan kacang tanah yang telah dikisar dan perahan limau nipis. Jangan lupa garam dan gula secukup rasa. Biar lagi 5-15 minit. Bila masak, hidangkan bersama mee kuning dengan hirisan ayam, tauhu, timun, dan sengkuang. Kadang-kadang ada juga yang menambah bijan ke dalam Laksa Sarawak. Ada juga yang menggunakan udang, tetapi kerana beberapa orang di dalam keluarga ana alah kepada udang, maka ana tidak pernah menggunakan udang di dalam laksa.
Senang je dik, cuma penyediaannya agak mengambil masa.
Ini pula resepi Laksa Sarawak daripada Chef Wan Ismail di
Resepi.net
Bahan-bahan:
Minyak untuk menumis
8 cawan santan daripada 1 1/2 biji kelapa
1 ekor ayam anggaran 2 kg dipotong mengikut suka
Garam dan gula
500 gm udang basah
1/2 cawan kacang tumbuk
Mee secukupnya, dicelur
Telur, direbus dan dibelah dua
1 tangkai daun ketumbar, dicincang halus
Timun, dihiris nipis
Bahan-bahan kisar:
1/4 cawan bijan
15 biji bawang merah
6 ulas bawang putih
5 biji buah keras
20 tangkai cili kering, direndam air panas
1 cm lengkuas
4 batang serai
Cara membuatnya:
1. Panaskan minyak di dalam periuk. Tumis bahan-bahan dikisar hingga wangi.
2. Masukkan santan dan ayam. Masak hingga ayam empuk. Masukkan garam dan gula.
3. Keluarkan ayam dari kuah lalu disiat-siat isinya.
4. Masukkan udang dan kacang tumbuk di dalam kuah, kacau sebari dan padamkan api.
5. Bubuh mee di dalam mangkuk dan tuang kuahnya. Letakkan telur rebus, daun ketumbar dan timun. Hidangkan panas-panas.
Pilihlah resepi mana yang disukai. Dah selesai makan, jangan lupa pula untuk mengajar sahabat lain. Ilmu bukan untuk disimpan, tetapi untuk dikongsi. Apa yang kita dapat di dunia ini, semuanya milik ALLAH jua.


Day After Day

Hari-hari yang berlalu ibarat titis-titis embun, akan hilang setiap pagi ketika mentari menampakkan sinarnya. Masa sentiasa berlalu pergi, isilah hari-harimu dengan sesuatu yang berharga.

Foto: Muslimpage

Day 2

“Kenapa kamu tak pergi?”

“Tak ada rasa hati nak pergi.”

“Sebab tak ada rasa je la eh?”

Diam. Sememangnya ‘tak ada rasa’ itu adalah antara sebab yang paling utama menyebabkan dia menarik diri, tetapi ada sebab-sebab lain lagi yang menguatkan hatinya untuk tidak turut serta dan sebab-sebab itu pernah dikisahkan kepada sahabat-sahabat yang dekat dengannya.

Day 3

“Mak cik sorang je ke kat rumah ni?”

“Taklah, suami mak cik ada kat dalam.”

“Owh.”

“Suami mak cik sakit, kena strok.”

Dia tersentak lalu berpaling kepada sahabat yang menunggu di luar pagar rumah. Sahabat itu nampak tertanya-tanya. Segera dia mendekati sahabatnya.

“Suami mak cik sakit, mari doakan kesihatan untuknya.” Sahabat itu terkejut lantas masuk ke dalam, menghampiri mak cik.

“Mak cik, suami mak cik sakit? Boleh kami masuk?” tanya sahabat itu.

“Masuklah, nak.”

Suami mak cik itu sedang duduk di kerusi sebelah pintu. Sebatang tongkat kelihatan di tangan kirinya.

“Apa khabar pak cik?” Pak cik itu terangguk-angguk, bersuara perlahan.

“Dah dua tahun da pak cik strok,” mak cik memberitahu.

“Anak mak cik sekolah lagi?”

“Sekolah lagi, sorang di universiti, sorang masih di sekolah menengah.”

“Mak cik ada minta bantuan kebajikan di mana-mana?”

“Ada, di Baitulmal je.”

“Tak minta pada kerajaan negeri? Pada YB?” Mak cik geleng. Wajahnya berubah sedikit.

“Erm, mak cik, pak cik. Sama-samalah kita berdoa agar ALLAH mempermudahkan urusan mak cik dan pak cik. Semoga pak cik cepat sembuh.” Sahabat itu menadah tangan diikuti dengan yang lainnya termasuk mak cik dan pak cik. Entah mengapa hati rasa sebak dan sayu. Ya ALLAH, semoga dipermudahkan perjalanan hidup mereka.

Usai doa diaminkan, dia bersalaman dengan mak cik. Mata mak cik ditentang. Air mata bergenang.

“Terima kasih, nak.”

Day 4

Badannya sudah terlalu lemah. Peluh tidak berhenti-henti keluar. Kata-kata yang keluar pula sudah tidak menentu sejak selepas Zohor tadi.

“Eh, pucatnya.” Seorang sahabat menegur lalu memberitahu sahabat lain. Ya, dia memang sudah tidak berdaya. Dua orang sahabat memimpinnya ke kerusi. Setelah duduk, dia ditanya dengan berbagai-bagai soalan yang tidak mampu dijawab. Entah kenapa kelopak mata terasa sangat berat dan hampir terpejam sehingga mereka mengajaknya masuk ke dalam.

Di dalam itu, dia dibaringkan. Mata sudah tidak mampu dibuka. Suara-suara sahabat sahaja yang kedengaran di telinga. Jari-jemari sahabat memicit bahagian bahu yang sudah sedia sakit sejak bertahun-tahun dahulu. Kecederaan kekal bahagian otot bahu kanan yang pernah menyebabkan dia terfikir mahu ke Darul Syifa’ tetapi masih tidak kesampaian hingga kini. Dipicit sahaja bahagian itu menyebabkan dia tersentak, mengerang perlahan. Dia pasti sahabat-sahabatnya nampak perubahan wajahnya apabila bahagian tersebut disentuh. Minyak panas disapu. Tidak lama kemudian, dia tertidur.

Hampir Asar, seorang sahabat masuk ke dalam mengejutkan.

“Tak nak tengok sahabat-sahabat lain buat apa? Larat tak?” tanya sahabat tersebut. Dengan mata yang masih terpejam, dia menggeleng perlahan. Hati rasa terkilan.

Jam 5, seorang sahabat mengejutkan. “Solat Asar jom.”

Dia bangun, agak terhuyung-hayang mengambil wudhuk. “Ok ke?” Suara sahabat-sahabat bertanya keadaaan diri berulang-ulang di telinga. Hanya senyuman yang mampu diberikan. Kemudian, mereka solat berjemaah bersama-sama. Selepas solat, dia rebah lagi. Sayup-sayup suara bimbang sahabat-sahabat kedengaran.

Tiada daya upaya dan kekuatan melainkan dengan Engkau ya ALLAH.

Hari-hari selepas itu

“Minta maaf, tak dapat nak cek. Broadband ada masalah.”

“Insya’ALLAH nanti ye. Sekarang tak boleh, broadband tak dapat diguna.”

“Tolong beritahu dia, tak dapat nak update sekarang, broadband rosak. Maaf sangat-sangat.”

“Tak dapat nak tengok tiket sekarang, broadband ada problem. Insya’ALLAH esok nak pergi Celcom Centre.”

Celcom Centre

“Simcard ni atas nama Nur Afzani Tual, nama awak kan?”

“Apa dia? Ulang nama tu boleh?”

“Nur Afzani Tual.”

Owh, Celcom, Celcom...terima kasih kerana menyusahkan.

Hari-hari tanpa internet

“Pa, ada tak mi segera selain Maggi?” tiba-tiba soalan itu keluar tatkala tangan ligat membalut pulut panggang.

“Ada je kat kedai.” Bapa yang membentuk pulut di sebelah menjawab.

“Boleh tolong belikan? Tiba-tiba mengidam mi segera perisa kari, tapi tak nak Maggi.”

“Kenapa tak makan Maggi?” Mak yang sedang mengangkat loyang kuih seri muka dari pengukus bertanya. Bau pandan memenuhi ruang dapur.

“Sebab kita kena boikot Maggi.”

“Tak boleh makan ke?” Mak tidak faham.

“Boleh makan, mak. Tapi kalau kita beli, nanti duit kita tu akan digunakan untuk buat peluru Israel menembak saudara kita di Palestin.”

“Jadi, tak bolehlah kita beli ye,” ujar mak faham.

“Gaza,” suara bapa.

“Ye, Gaza.”

“Israel. Dalam al-Qur’an ada disebut tentang mereka.” Bapa tidak berhenti membentuk pulut.

“Ye, tapi Bani Israil yang dulu tu tak sama dengan yang sekarang, pa. Yang sekarang ni, Masjidil Aqsa tu mereka nak runtuhkan. Mereka rampas tanah Palestin, mereka tak berhak pun duduk situ.”

****

Alkisah pagi itu Laksamana Cheng mendapat titah untuk menghadap Sultan Yangdip. Segeralah dia bersiap-siap dengan persalinan yang indah kerana Sultan Yangdip sudah sedia diketahui rakyat suka pada yang indah-indah sahaja. Kalau tidak indah ketika menghadapnya mungkin akan ditangkap tanpa bicara. Laksamana Cheng, sudah namanya pun laksamana, tidak lupa untuk membawa kerisnya bersama-sama. Siapa tahu, mungkin di pertengahan jalan ada musuh menyerang. Lagak Laksamana Cheng itu tidak ubah seperti Laksamana Hang Tuah semasa empayar Kesultanan Melayu Melaka dahulu kala hendaknya.

Sampai sahaja di istana, matahari sudah di atas kepala. Sultan Yangdip memanggil sekalian bendahara, temenggung, para orang kaya dan sekalian hulubalang untuk bersama-sama menyantap hidangan. Tidak terkecuali Laksamana Cheng yang telah diundang awal. Hidangan tengahari itu sangat enak dipandang, mungkin juga enak untuk ditelan. Kecur air liur Laksamana Cheng sehingga terketar-ketar badannya sampai tidak sedar kerisnya jatuh ke bawah meja santapan.

“Baiklah, semua sudah ada di sini. Dato’ Temenggung Jamil, mulakanlah doa,” titah Sultan Yangdip. Doa makan dibaca. Seperti biasa, ‘untuk agama lain, sila bertafakur mengikut agama masing-masing.’

Sambil-sambil makan itu, mereka berbincang isu kerajaan. Begitu banyak sekali isunya hingga isu keris pusaka Kesultanan Melayu Melaka dicuri pun keluar juga.

“Ha, tuan laksamana, jangan nanti keris tuan juga dicuri.” Dato’ Bendahara Muhyin mengingatkan.

“Takkanlah, dato’. Keris hamba yang tidak seberapa ini mana mungkin menjadi perhatian para pencopet.” Laksamana Cheng tersengih-sengih sambil meraba keris yang sudah tiada di pinggang. Dia terkejut tetapi disembunyikan perasaannya itu, lalu dicari-cari keris yang hilang. Kain meja diangkat perlahan, diraba-raba lantai dengan hujung jari kaki. Lama juga dia meraba-raba sambil menyantap Ayam Masak Lemak, sambil tersenyum kepada Dato’ Bendahara Muhyin, sambil menjeling Sultan Yangdip yang nampak tenang. Akhirnya dia ketemu keris yang rupa-rupanya di bawah kerusinya. Hendak dicapai dengan tangan, tidak tercapai-capai. Lalu Laksamana Cheng bangun tiba-tiba dan membongkok mengambil kerisnya.

“Cis, celaka tuan laksamana! Biadap sungguh menunjuk punggung kepada baginda sultan!” Orang Kaya Liluh menepuk meja. Sultan Yangdip yang sedang meratah Ayam Masak Lemak mengangkat muka, melihat Laksamana Cheng yang sedang berdiri terpinga-pinga. Tidak nampak pula dia menunjuk punggung kepadanya.

“Apa benar kamu menunjuk punggung kepada beta?” tanya Sultan Yangdip.

“Ampun tuanku. Tidak benar sama sekali. Hamba hanya mengambil keris hamba yang jatuh, tuanku.” Laksamana Cheng mempertahankan diri sambil mengangkat kerisnya.

“Dia berbohong. Hamba nampak dia menunjuk punggung! Kalau tuanku tidak percaya, tanyalah sekalian orang kaya. Kerana keris pula, cerita apa ini?” Orang Kaya Liluh mencebik bibir.

“Orang-orang kaya sekalian, beta mahu mengira undi. Siapa yang nampak Laksamana Cheng menunjuk punggung kepada beta, sila angkat sudu,” titah Sultan Yangdip.

Orang Kaya Liluh paling bersemangat mengangkat sudunya tinggi-tinggi, seakan-akan mahu berdiri di atas kerusi pula tetapi dibatalkan hasratnya itu, takut dia pula yang dianggap biadap.

“Nampaknya undi lebih 2/3, tuanku,” beritahu Dato’ Bendahara Muhyin.

“Cis, berani kamu Laksamana Cheng! Selama ini beta melayan kamu seperti ikan emas, tetapi hari ini kamu menconteng arang di muka beta! Keluar dari istana sekarang!” Sultan Yangdip murka. Merah benar mukanya, matanya terbeliak kerana terlalu murka.

“Ampun tuanku, ini fitnah! Hamba tidak berbuat begitu tuanku, sumpah!”

“Sumpah, sumpah. Apa kamu ingat ini kes Sifulbu? Keluar sekarang!” Orang Kaya Liluh menepuk meja lagi.

“Ampun tuanku. Hamba berjanji kepada diri hamba, hamba akan buktikan hamba tidak bersalah. Tunggulah sekalian orang kaya, tunggulah.” Laksamana Cheng seolah-olah berbai’ah pula lagaknya seraya beredar meninggalkan meja santapan.

****

Tema sudah mantap, Hikayat 1001 Malam. Tema pakaian cukup indah, pakaian timur tengah. Terbayang di fikiran, mereka akan berjubah, berserban, nyata mereka memang berjubah dan  berserban. Indah-indah semuanya. Yang terawal keluar sudah menunjukkan yang indah-indah. Sekali lihat terkenang siri Qamar Bani Hashim. Artis-artis lelakinya berjubah putih, bertutup kepala dengan kain serban. Samalah dengan mereka yang di hadapannya kini.

Tidak lama kemudian, tepukan paling gemuruh kedengaran. Lensa-lensa kamera mula menangkap gambar. Indah, indah...Seorang artis wanita keluar, bertudung kepala siap berpurdah. Pakaiannya dari atas memang tertutup, tetapi bagaikan tercabut jantung apabila melihat skirt pendek paras atas lutut yang dipakai artis tersebut. Sampai di hadapan mikrofon, purdah dibuka, menampakkan leher jinjangnya.

Terima kasih, inilah kekeliruan berfesyen, betul-betul manikam kalbuku.

****

Mula-mula rebus empat biji tomato hingga air mendidih. Kemudian buang kulitnya dan cincang. Ketepikan. Ambil sebiji bawang besar, dipotong dadu, dua ulas bawang putih, dihiris. Sebiji lobak merah dipotong dadu, setengah tin cendawan butang dihiris. Daging kisar direbus dengan serbuk lada hitam dan sedikit garam hingga empuk.

Panaskan minyak, tumis bawang besar dan bawang putih, masukkan lobak merah dan cendawan butang. Selepas itu, masukkan daging kisar dan gaul rata. Kemudian, masukkan satu sudu besar mentega, satu tin puri tomato dan buah tomato yang telah dicincang, gaul hingga sebati. Masukkan garam secukupnya, serbuk lada hitam dan oregano. Boleh juga dimasukkan sedikit keju.

Spagethi direbus dan ditoskan. Makan panas-panas bersama kuah yang telah masak.

****

“Banyaknya, mak!”

“Yelah, nak bayar barang-barang kenduri lagi.”

“Kan menyusahkan bakal suami tu.”

Diam.

“Macam nak jual anak je, tak nak kahwinlah macam tu.”

“Mana boleh tak kahwin.”

****

Sepuluh biji bawang merah dimayang. Empat biji kentang dihiris nipis dan direbus hingga empuk. Giling kentang bersama bawang merah. Kemudian, masukkan daging kisar atau ayam kisar. Campurkan sedikit garam dan serbuk lada sulah. Campurkan juga dengan setangkai daun sup yang telah dihiris halus. Sebiji telur dipukul hingga kembang. Kemudian, bulat-bulatkan adunan kentang dan celup ke dalam telur sebelum digoreng hingga kekuningan.

Bergedil siap dimakan.

****

Gegaran pertama.

Gegaran kedua.

Mereka fikir ia gegaran penghujung. Tidak sama sekali! Ia gempa bumi, dan ia akan merebak. Gegaran ketiga diramal bakal berlaku, tetapi hanya dua orang ahli kajian mempercayai setelah kawasan garis sesar diperiksa.

Gegaran ketiga. Ramalan tepat. Banyak yang terkorban. Jambatan San Francisco runtuh ke dalam sungai.

Mungkinkah akan ada gegaran keempat? Ya, dan cara untuk menghentikannya adalah dengan letupan nuklear pada garis sesar. Lima peluru berpandu mesti ditanam beratus-ratus kaki ke dalam bumi di lima pusat berbeza. Kerja ini berbahaya, rakyat akan terdedah kepada radiasi, tetapi keberjayaannya akan menyelamatkan hampir 50 juta nyawa manusia. Akhirnya rakyat kawasan yang diramal akan mengalami gempa dipindahkan, dan empat peluru berpandu telah berjaya ditanam.

Peluru kelima hampir ditanam apabila gegaran mula dirasai. Peluru terlepas ke dalam lubang pada tanah tetapi tidak sampai ke aras yang sepatutnya. Hanya separuh lubang, peluru tersangkut di pertengahan jalan. Ketua operasi masuk ke dalam lubang untuk mengaktifkan peluru berpandu. Dia tahu nyawanya akan terkorban, tetapi ini adalah satu-satu pilihan yang ada. Bukan pilihan lagi, tetapi memang ini adalah satu-satunya cara. Ketika cuba untuk mengaktifkan, gegaran dirasai lagi, dia terjatuh ke dasar lubang. Peluru berpandu bergerak sedikit, yang sedikit menjadi banyak. Peluru tergelincir, menghenyak ke dada ketua operasi. Darah terhambur keluar dari mulutnya. Berapa berat peluru berpandu itu tidak pula diberitahu.

Saat-saat genting itu permintaan terakhir adalah untuk bercakap dengan anak lelakinya. Seorang doktor di pusat pemindahan. Kata-kata terakhirnya turut didengari oleh Tuan Presiden dan ahli-ahli kajian. Gegaran semakin hebat, peluru berpandu mula diletupkan. Peluru pertama, kedua, ketiga, keempat, dan akhirnya ketua operasi berjaya mengaktifkan peluru berpandu kelima. Letupan itu menghancurkan tubuhnya. Gegaran semakin kurang hingga mencapai 0.0 pada skala Richter.

Mereka menarik nafas lega. Tidak sampai beberapa minit, pakar dalam kumpulan kajian mengesan sesuatu yang pelik. Masih terdapat tanda-tanda pergerakan plat bumi berhampiran kawasan peluru berpandu kelima. Tuan Presiden segera dimaklumkan. Gempa mungkin akan berlaku dalam dua hingga tiga jam lagi dan kesannya mungkin yang paling teruk dan bakal mengubah geografi California.

Pakar dalam kumpulan kajian memeriksa kawasan yang disyaki, sungai telah mengalir ke arah yang bertentangan dengan sepatutnya, air sungai didapati mengalir ke dalam pusat garis sesar. Gegaran kecil mula dirasai. Mereka ke pusat pemindahan, pakar menyatakan rasa kesal, tiada apa yang dapat dilakukan lagi. Tiba-tiba gegaran berlaku, semakin kuat hingga menjatuhkan segala apa yang berdiri, meranapkan segala yang melangit. Magnitud pada skala Richter semakin tinggi hingga melebihi 9.0. Air dari laut di selatan California membentuk tsunami. Bumi California merekah, pusat pemindahan turut terbelah kepada dua bahagian, magnitud gempa masih meningkat. Rakyat berlari menyelamatkan diri, tidak kurang juga yang terkorban. Hampir-hampir sahaja pakar dalam kumpulan kajian terjatuh ke dalam rekahan yang telah dipenuhi air laut apabila gempa berhenti di hujung jari kakinya pada skala 10.5.

Sebuah pulau baru terbentuk. Kata-kata hero di penghujung cerita terngiang-ngiang di telinga.

“Ia menyedarkan kita bahawa kita tiada kuasa ke atas planet ini melainkan yang telah menciptakannya.”

10.5 Apocalypse – hari pertama dan kedua.

****

“RM 10,000 seorang.”

Keluhan.

“Nanti nak kahwin dengan orang mana?”

“Tak tahulah, mak.”

“Kalau lagi jauh, lagi banyak mak minta.”

“Mak, nanti orang nak nikah kat masjid. Tak nak bersanding, boleh?”

Diam. “Kenapa tak nak bersanding?”

“Tak pe lah, mak. Majlis tetap ada, makan-makan bersama sanak-saudara masih ada, tapi tak nak bersanding.”

“Bersalam-salaman dengan orang lepas nikah ada, kan?”

“Ye, mak...”

****

“Dik, masa kem KRIS lepas, kena habiskan makanan tak?”

“A’ah. Teruk tau.”

“Jadi, tolong habiskan makanan ye.”

“Waa, akak!!!”

Hargailah makanan.

Maka nikmat Tuhanmu yang manakah yang engkau dustakan?

****

7.45 am.

7.45 am.

Dua kali. Nampak penekanan di situ.

21-12-2012

“Maka tatkala mereka merasakan azab KAMI, tiba-tiba mereka melarikan diri dari negerinya.” [21:12]

****

6 Disember 2009

Inai merah di jari.

****

Kita tidak akan bahagia selagi orang di sekeliling kita tidak bahagia.

****

9 Disember 2009
H-Vision Bintulu

Pertama kali berjumpa internet setelah tiga minggu lalu.

Aimsweb – Result – GPA: *.**, CGPA: *.**

Yahoo! – Email 1: Inbox (121), Email 2: Inbox (43)

Facebook – Terima kasih buat sahabat-sahabat yang merindui

Blog – Sekerat entri

****

Similaju? Apakah itu?

Sekali lagi perkataan itu disebut. Mak tergelak.

Dan sekali lagi kedengaran.

Ok, wahai pemberita dan krew TV3, bukan Similaju, tetapi Similajau, Bintulu. Terima kasih.

****

[10 Disember 2009]

“Aaaaaaaaaaaaaaaaaaaaaa.......!!!!!!” Adik ana menjerit nyaring. Gamat seketika ruang dapur apabila nama spesis itu disebut oleh adik. Bapa yang berada di tepi pintu tidak jadi memasukkan Ca Ca A ke dalam sangkar. Mak pula masih duduk di lantai, berhenti memotong daun pembalut tapai.

Ana cuba mengintai ke arah yang ditunjuk oleh adik yang masih ketakutan. Sejurus ternampak spesis itu, jantung ana tersentap. Kalimah istighfar terpacul keluar. Bapa sekejap-sekejap menoleh ke arah kami, kemudian cuba mencari apa yang dimaksudkan oleh adik pada bingkai pintu tanpa melepaskan Ca Ca A. Ana menuding ke arah yang sama, tetapi tidak kuat untuk memandangnya buat kali kedua. Bulu roma meremang, seram sejuk. Kalimah hawqala diulang-ulang. Adik sudah berada di atas kerusi, ana juga sudah tidak berani untuk menjejaki lantai.

Mak bangun, mendekati pintu. Dengan penyepit di tangan mak, spesis itu yang sudah sedia diketahui kemudaratannya jika dibiarkan hidup, mati di situ juga.

[Lebih 3 minggu yang lalu]

“Allah!” Urat nadi bagai terhenti. Spesis itu tidak jauh dari mereka, betul-betul berada di tepi tebing. Warna merah badannya menampakkan tahap bisa yang lebih tinggi daripada yang biasa. Mereka bergerak perlahan. Masing-masing berusaha untuk tidak membiarkan air berkocak kuat. Seboleh-bolehnya tiada satu titis pun yang akan terkena badan spesis itu untuk mengelakkannya naik darah. Tekak mula loya. Zikir tidak berhenti. Mata tidak lari dari memandang spesis itu, khuatir seandainya spesis itu mula bergerak ke dalam air. Jika itu terjadi, hanya ALLAH yang tahu apa yang menunggu.

[Darjah 6, beberapa hari selepas menerima suntikan Rubella]

Dia beralih posisi, mengiring ke kanan pula. Tatkala berpusing itu, terasa sesuatu yang tajam menusuk kawasan suntikan di lengan kanan. Kesakitan itu pada mulanya disangka kesan daripada suntikan yang sudah mula mengering. Dia bangun dari katil dan keluar dari bilik.

“Mak, sakit,” lengan baju disinsing. Kawasan suntikan dilihat membengkak.

“Memang la sakit, tak dapat tidur ke?” tanya mak yang sedang menonton televisyen bersama bapa dan adik bongsu.

“Nak tidur la ni tadi, tiba-tiba rasa sakit.”

“Sabarlah, esok-esok baiklah tu.” Mak tidak syak apa-apa. Semuanya tidak syak apa-apa.

“Baik. Masuk tidur dulu ye, assalamualaikum.” Dia kembali ke bilik. Kira-kira dua langkah lagi mendekati katil, matanya menangkap sesuatu berwarna hitam dengan panjang hampir empat sentimeter menjalar di bahagian hadapan baju yang dipakai. Keadaan itu mengundang tindakan refleks, jeritan kedengaran dan tangan kanannya mengibas-ngibas baju. Air mata sudah tidak terbendung lagi. Ya, dia takut! Kali pertama perkara ini berlaku pada dirinya, dalam keluarganya dan dalam hidupnya. Bapa masuk ke bilik.

“Kekipan!” Perkataan itu keluar. Mendengar sahaja perkataan yang bermaksud ‘lipan’ itu, bapa menyuruhnya keluar dari bilik. Mak menyuruh adik mengambil segelas air sambil melihat lengan yang disengat – atau mungkin boleh disebut sebagai ‘ditusuk’. Bapa masih di dalam, mencari ‘pemangsa’. Dia pula masih menangis. Air yang dibawa diteguk sedikit. Mak menyapu minyak panas. Bapa keluar dari bilik tidak lama kemudian.

“Tak jumpa.”

Itulah kisah dia dan lipan. Sejak itu, spesis tersebut menjadi ‘musuh’ keluarga.

****

Alhamdulillah...sejuk mata memandang suasana sekeliling. Ya, suasana sebegini sangat sukar untuk dilihat pada hari-hari biasa, kecuali pada hari raya, kenduri, dan hari-hari keraian yang lain. Baru hari ini terasa izzahnya, muslimin bersongkok dan berkopiah, siap berbaju Melayu juga, manakala muslimat bertudung dan berbaju kurung, ada juga yang berjubah labuh. Ramainya manusia berpakaian mengikut syariat di bawah satu bumbung yang luasnya lebih besar daripada rumah ana, malah lebih besar dari masjid yang berdekatan dengan rumah ana. Mereka semua menunggu sesuatu.

Hari itu, 13 Disember 2009, jemaah haji pulang ke tanah air.
Bintulu Airport.
Indah dari biasa.

****

“Imah...”

“Ye?”

“Rindu...! Nak balik...” Air mata mengalir laju.

Hari ini, 14 Disember 2009, di kampus bersama-sama WifiUTM.
7.45 malam.


Revolusi Yang Ditangguhkan

Alhamdulillah...setelah begitu lama mencari dan menyelidik serta menyiasat, akhirnya ketemu juga dengan buku ini. Sudah dicari di Badan, Angsana, tetapi bukunya telah habis terjual, cuba dicari di kedai-kedai buku yang lain, tidak berjumpa. Akhirnya, atas kepercayaan ana terhadap agensi yang menjual buku secara online ini, Jumaat lepas (18 Disember 2009) ana menghubungi tuan punya agensi melalui emailnya untuk mengetahui sama ada buku ini ada di dalam stok atau tidak kerana di halaman blognya (
bukuonline2u
), buku ini tiada dipromosikan. Ana menunggu balasan email tidak lama, beberapa minit selepas itu Encik Wan Saif membalas dan memberitahu, hanya tinggal sebuah sahaja buku tersebut. Ana pun menempahnya dan berjanji akan memindahkan duit ke akaun mereka petang itu juga. Setelah memindahkan sejumlah wang, ana menghubungi Encik Wan Saif semula berserta dengan alamat untuk tujuan pengeposan. Alhamdulillah, baru malam ini tadi seorang sahabat menyerahkan bungkusan yang selamat sampai ke alamat rumah sewanya.
Revolusi Yang Ditangguhkan hasil karya Shahnon Ahmad
Sebelum ini, ana pernah juga membeli buku melalui agensi ini, antaranya Cinta di Rumah Hassan al-Banna, Aku Terima Nikahnya (hadiah untuk adik) dan Tokoh-tokoh Gerakan Islam Abad Moden. Alhamdulillah, ana tidak pernah dikecewakan. Maka dengan ini, ana merekemenkan antum yang berminat untuk membeli buku secara online melalui agensi ini jika buku yang antum cari tiada di kedai-kedai buku. Kunjungilah blog agensi di
bukuonline2u.


Sudut Pidato Diwujudkan Semula

Oleh SAIFUL SAHAK
dan AISHAH ARIFF
saiful.sahak@ utusan.com.my
Pemenang pidato kategori bahasa Melayu, Amirrudin Abdul Rahman dari Universiti Putra Malaysia dan pemenang kategori bahasa Inggeris, Ain Anissa Mohamed dari Universiti Teknologi Mara bersama piala kemenangan Pertandingan Akhir Pidato Kemerdekaan Antara IPT 2009, Piala Menteri Pengajian Tinggi Malaysia di Hotel Flamingo, Kuala Lumpur, semalam. – Utusan/Zulkarnain Mohd. Saidin
KUALA LUMPUR 30 Dis. – Institusi pengajian tinggi awam (IPTA) dan swasta (IPTS) dibenarkan mewujudkan semula sudut pidato khas bagi meningkatkan kemahiran pengucapan awam di kalangan mahasiswa.
Timbalan Menteri Pengajian Tinggi, Datuk Saifuddin Abdullah berkata, langkah itu bagi melahirkan lebih ramai mahasiswa yang berkebolehan berhujah serta meningkatkan bakat pengucapan awam.
Katanya, kemahiran berucap perlu dikuasai oleh mahasiswa dan tidak terhad kepada kumpulan pelajar tertentu sahaja seperti pemidato universiti.
“Kebenaran itu akan menghidupkan budaya keilmuan dan intelektual di universiti selain melahirkan mahasiswa cemerlang bukan sahaja dari segi akademik semata-mata.
“Bagaimanapun, sudut pidato berkenaan perlu dilakukan secara beretika, berhemah dengan persetujuan daripada Jabatan Hal Ehwal Pelajar (HEP) universiti masing-masing, kita yakin ia tidak akan menimbulkan implikasi negatif,”
 katanya.
Beliau berkata demikian pada sidang akhbar selepas merasmikan Pertandingan Pidato Kemerdekaan antara IPT 2009 di sini hari ini.
Turut hadir, Rektor Universiti Islam Antarabangsa Malaysia (UIAM), Profesor Datuk Seri Dr. Syed Arabi Idid dan Pengerusi Yayasan Tunku Abdul Rahman, Dr. Tengku Abdul Aziz Tengku Zainal.
Program yang dianjurkan oleh Yayasan Tuanku Abdul Rahman, Majlis Debat Universiti-Universi ti Malaysia (MADUM) dan UIAM turut menyediakan wang tunai bernilai RM5,000, piala pusingan, piala iringan dan sijil penyertaan.
Pelajar Universiti Putra Malaysia (UPM), Amirrudin Abdul Rahman dinobatkan pemenang kategori pidato bahasa Melayu dan pelajar Universiti Teknologi Mara (UiTM), Ain Anissa Mohamed bagi kategori bahasa Inggeris.
Sudut pidato yang diharamkan berikutan pindaan Akta Universiti dan Kolej Universiti (AUKU) 1975 sejak 34 tahun lalu dibenarkan semula di semua IPT dan IPTS selepas pindaan mengenainya diwartakan pada Februari tahun lalu.
Menurut Saifuddin, pindaan AUKU 1975 itu memberi lebih kebebasan bersuara kepada mahasiswa.
Jelasnya,
mahasiswa dapat menggunakan platform tersebut untuk berhujah dan berbincang mengenai isu semasa secara lebih meluas termasuk melibatkan isu-isu politik tanah air.
“Kita berharap ia dapat meningkatkan kualiti lapan teras kokurikulum di universiti.
“Teras kokurikulum di universiti ada lapan, satu daripadanya adalah pengucapan awam. Malangnya status pengucapan awam pada hari ini berada di tangga paling bawah dari segi jumlah program yang dianjurkan oleh universiti dan penyertaan penuntut,” katanya.


Aadabul Ikhtilaf

Setiap insan yang lahir ke dunia mempunyai warna identiti yang berbeza, unik dan tersendiri; namun jika digabungkan dengan segala keunikan dan kelainan itu setelah ditolak segala yang mesum dan cela, pasti akan menghasilkan satu warna baru yang lebih indah dari biasa
Foto:
Muslimpage
Mungkin artikel ini sudah keluar terlalu lama. Ya, tahun 2006. Bezanya empat tahun. Namun, hingga kini permasalahan yang dikupas dalam artikel ini masih berlaku di kalangan umat Islam. Eloklah seandainya ana berkongsi dengan pembaca sekalian intipati yang terkandung di dalam artikel Aadabul Ikhtilaf yang dijumpai secara tidak sengaja ketika mencari mafhum hadith baginda Rasulullah s.a.w. Semoga bermanfaat untuk antum, terutamanya yang bergiat dalam organisasi, di mana perbezaan pendapat tidak boleh tidak; pasti akan berlaku.
Oleh Abu Anas Fathurrahman bin Dawoed, BA Syariah, Universiti Islam Madinah
Guru Agama, Madrasah Wak Tanjong al-Islamiah
Pendahuluan
Isu perbezaan pendapat merupakan sunnatullah yang tidak dapat dielakkan, ianya adalah suatu realiti yang berpunca dari kepelbagaian tahap minda atau keupayaan mental, perbezaan bahasa dan latar belakang, begitu juga dengan persepsi seseorang yang berbeza terhadap sesebuah dalil atau nas. Kesemuanya ini secara tidak langsung menimbulkan kepelbagaian serta percambahan pandangan dan pendapat.
Salah satu tanda kebesaran Allah ialah mencipta makhluk dengan keunikannya tersendiri. Setiap makhluk yang diciptakan dengan keunikannya menunjukkan tanda kebesaran Allah. Oleh yang demikian, tidak hairanlah mengapa perbezaan ini boleh berlaku sejak dari zaman sahabat sehinggalah ke hari ini. Al-Imam ash-Shaatibi di dalam kitabnya al-I'tisom menyebut:
"Sesungguhnya perbezaan pendapat yang terjadi pada zaman sahabat hingga ke hari ini berlaku pada masalah-masalah ijtihadiyyah. Pertama kali ianya berlaku pada zaman khulafa' ar-Raasyidin dan sahabat-sahabat yang lain, lalu berterusan sehingga zaman para taabiin dan mereka tidak saling mencela di antara satu sama lain" (al-I'tisom 2/191)
Hal ini juga menunjukkan betapa luasnya rahmat Allah kepada umat manusia.
Al-Qaasim bin Muhammad bin Abi Bakar as-Siddiq dalam hal ini ada menyatakan:
"Sesungguhnya perbezaan pendapat dikalangan sahabat adalah satu rahmat bagi manusia" (Jaami' Bayaanil Ilm 2/901)
Berkata Umar bin Abdul Aziz:
"Tidak aku sukai jika para sahabat tidak berbeda pendapat, kerana jika mereka semuanya mempunyai pandangan yang sama maka manusia akan berada dalam kesempitan" (Jaami' Bayaanil Ilm 2/902)
Telah berkata Imam Malik:
"Sesungguhnya perbezaan pendapat di kalangan ulama' adalah rahmat dari Allah ke atas umat ini, setiap seseorang di kalangan mereka mengikut apa yang benar pada pandangannya, setiap dari mereka berada dalam petunjuk dan setiap dari mereka inginkan keredhaan Allah" (Kasyful Khafa' 1/68)
Adab-Adab Dalam Berbeza Pendapat
Perbezaaan pendapat yang berlaku di kalangan umat Islam terdahulu dalam sejarah awal Islam dan masih berlaku hingga kini adalah sebahagian daripada manifestasi kepelbagaian ini. Fenomena ini bermanfaat dan positif sekiranya perbezaan itu tidak melampaui batas dan tetap menjaga adab-adab dan etika yang betul sepertimana yang digariskan oleh syara'. Perlu diketahui bahawa adanya perkara-perkara yang boleh kita menerima perbezaan pendapat dan inilah yang dinamakan sebagai perkara-perkara juz'i (cabang) atau zanni (tidak muktamad), manakala dalam perkara-perkara kulli (dasar) atau qat'i (muktamad) maka kita tidak sekali-kali boleh mempertikaikannya.
Ulama' telah menetapkan beberapa garis pandu mengenai adab-adab dan etika dalam berbeza pendapat, di antaranya:
1. Ikhlas dan jauhkan diri dari mengikut hawa nafsu.
Ikhlas adalah syarat agar amalan kita dapat diterima oleh Allah. Maka adalah satu kewajipan bagi seseorang yang ingin menegakkan atau mencari kebenaran supaya menghindarkan dirinya dari hawa nafsu.
Sifat kemegahan pada diri sendiri dalam mencari kebenaran juga adalah suatu sifat yang harus dihindarkan agar kita tidak digolongkan dalam sabda Rasulullah : "
Barangsiapa yang menuntut ilmu untuk bertikam lidah dengan para ulama', atau ingin memalingkan wajah-wajah manusia kepadanya maka Allah akan memasukkannya ke dalam api neraka" (at-Tirmizi 414)
Salah satu dari tanda-tanda ikhlas ialah apabila seseorang itu sanggup menerima kebenaran walaupun datangnya seseorang yang lebih rendah martabatnya, sepertimana yang berlaku kepada Amirul mu'minin Umar di mana beliau telah menerima kebenaran walaupun datangnya dari seorang perempuan yang lebih rendah martabatnya.
2. Mengembalikan segalanya pada al-Quran dan Sunnah dan jauhkan dari sifat ingin memenangkan diri.
Firman Allah yang berbunyi:
"Jika kamu semua berselisih dalam sesuatu perkara maka kembalikanlah ianya kepada Allah dan Rasul" (an-Nisa' 59).
 Menjadi satu kewajipan bagi setiap insan untuk menjadikan al-Quran dan Sunnah Rasulullah sebagai tempat rujukan yang paling utama dan menjadikannya alat neraca yang menimbang setiap pendapat yang dikeluarkan.
Allah merahmati para ulama' yang sentiasa memberi peringatan kepada kita agar tidak mengambil kata-kata mereka seratus peratus melainkan setelah kita nilai ianya dengan al-Quran dan Sunnah. Bukan satu di antara mereka yang mengatakan
"apa yang kamu dapat dariku mengenai suatu pendapat yang bercanggah dengan al-Quran dan Sunnah maka campakkanlah ianya ke tembok"
Orang yang ikhlas tidak hanya memikirkan untuk mengalahkan lawannya sebaliknya dia lebih mementingkan kebenaran walaupun kebenaran itu datang dari lawannya.
3. Tidak mencela pandangan atau ijtihad ulama' lain dalam masalah-masalah ijtihaadiyyah
.
Satu perkara yang harus kita terapkan dalam mana kita berbeda pendapat ialah jangan sesekali kita menghina atau merendahkan pandangan orang lain selagimana ianya berada dalam lingkungan permasalahan yang boleh diperselisihkan oleh syara' iaitu perkara-perkara juz'i (cabang) atau zanni (tidak muktamad).
Imam al-Auzaa'i telah ditanya mengenai seorang lelaki yang mencium isterinya, samada ianya membatalkan wuduk atau tidak. Beliau menjawab:
"jika aku ditanya maka aku akan menjawab, wajib ke atasnya berwuduk, tetapi jika dia tidak berwuduk maka aku tidak akan mencela atau menghinanya". (Fathul Barr Fi Tartib at-Tamhid 3-245)
4. Menghormati pandangan ulama' yang berbeza pandangan dengannya dalam masalah juz'i dan mengambil pandangannya jika perlu.
Contoh tauladan lain yang boleh diambil ialah dari kisah imam besar kita al-Syafi‘e rahimahullah yang mengimami solat subuh di masjid berhampiran kubur Abu Hanifah. Beliau solat tanpa membaca doa qunut dan apabila ditanya oleh seseorang sehabis solat, beliau menjawab:
"Adakah aku ingin melakukan sesuatu yang berlainan dari apa yang diajar oleh Abu Hanifah padahal aku berada berhampirannya". (Hujjatullah al-Balighah 335)
5. Meninggalkan beberapa perkara sunnah kerana tidak mahu menyanggahi orang ramai.
Seringkali para ulama' memberi peringatan di dalam kitab-kitab mereka tentang perkara ini. Agar kita meninggalkan beberapa perkara yang kita anggap sunnah demi perpaduan dan demi menghormati pandangan ulama' yang lain apabila kita berada di tempat atau di majlisnya.
Berkata Abdur Rahman bin Yazid:
Kami bersama Abdullah bin Mas'ud. Ketika kami masuk ke masjid Mina dan amirul mu'minin sedang menjadi imam pada ketika itu, lalu Ibnu Mas'ud pun bertanya: "Berapa rakaatkah amirul mu'minin solat?" mereka menjawab: "Empat rakaat." Lalu Ibnu Mas'ud melakukan solat empat rakaat. Setelah selesai solat kami bertanya kepada Ibnu Mas'ud: "Tidakkah kamu telah memberitahu kami bahawa Rasulullah dan Abu Bakar telah melakukan solat dua rakaat?" Beliau menjawab: "Ya, bahkan sekarang juga aku mengatakan demikian, akan tetapi Uthman menjadi imam dan aku tidak mahu menyanggahinya". (as-Sunan al-Kubra 3/144).
Syeikhul Islam Ibn Taimiyyah dalam majmu' fataawa berkata:
"Jika seorang ma'mum mengikuti solat imam yang membaca qunut di waktu solat fajar atau solat witir maka hendaklah dia qunut bersama imam, samada imam berqunut sebelum atau selepas ruku'. Jika imam tidak melakukan qunut maka hendaklah ma'mum tidak melakukannya bersama imam, walaupun jika imam memandang bahawa qunut itu adalah sunnah dan ma'mun berpendapat sebaliknya lalu dia meninggalkan pandangannya demi perpaduan" (majmu' fataawa 22/268)
6. Menjauhi sifat ta'assub (fanatik) dan berkelompok.
Salah satu sifat yang harus kita hindarkan untuk memperolehi jalan kebenaran dan tidak menegakkan benang yang basah ialah sifat fanatik terhadap pegangan mazhab, kumpulan, negara atau guru-gurunya. Sifat fanatik dan berkelompok hanya akan menjadikan orang yang berbeza pendapat tidak mahu berganjak dari pandangannya. Apa yang mereka lakukan bukanlah semata-mata kerana Allah Taala tetapi disebabkan faktor-faktor lain.
Hadis yang diriwayatkan oleh Abu Hurairah mengatakan: "
Cintailah seseorang dengan berpatutan kerana mungkin dia kelak akan menjadi orang yang kamu benci. Bencilah seseorang secara berpatutan kerana mungkin kelak dia akan menjadi orang yang kamu cintai." (Tirmizi 1920)
Tanamkan dalam diri dengan pegangan bahawa setiap manusia boleh diterima dan boleh ditinggalkan kata-katanya melainkan Nabi Muhammad, kerana hanya baginda sahajalah yang ma'som dan terhindar dari kesilapan.
7. Utamakan sikap persaudaraan (ukhuwwah)
Firman Allah yang bermaksud:
"Sesungguhnya orang-orang yang beriman itu adalah bersaudara, maka damaikanlah di antara dua saudara kamu." (al-Hujurat 10)
Adakalanya di dalam perbincangan untuk mendapatkan kebenaran akan terjadi perselisihan dan pertelagahan, maka di waktu itu hendaklah kedua belah pihak menyedari bahawa perpaduan dan persaudaraan itu lebih diutamakan dari perpecahan.
Banyak lagi perkara-perkara penting yang harus diterapkan dalam perbincangan serta perdebatan untuk meraih kebenaran. Apa yang disebutkan hanyalah beberapa perkara penting yang harus ditekankan. Perhatikanlah kata-kata Dr Yusuf al-Qardhawi mengenai perkara ini:
"Para pendakwah dan pengamal Islam mestilah menjadikan matlamat mereka kepada
kesatuan, keserasian, mengumpulkan hati-hati mereka dan merapatkan barisan mereka. Mereka mesti menjauhkan diri dari perbezaan dan perpecahan serta semua perkara yang memecah-belahkan jamaah dan merosakkan kesatuan yang terdiri dari permusuhan yang zahir mahupun kebencian yang batin
. Juga semua perkara yang membawa kepada kerosakan hubungan sesama sendiri yang hanya akan melemahkan umat. Tiada yang setanding dengan agama Islam dalam mengajak kepada persaudaraan. Persaudaraan ini nampak jelas dengan kesatuan, keserasian dan saling tolong-menolong. Agama Islam juga unggul dalam melarang daripada perpecahan, perselisihan dan permusuhan. Semuanya termaktub dalam al-Quran dan as-Sunnah" (as-Sahwah al-Islamiyyah 27)
Perbahasan di kalangan bijak pandai agama haruslah diteruskan dan disuburkan agar ianya dapat menjana generasi yang lebih peka dan lebih terbuka mindanya. Akan tetapi jika perbahasan yang berlaku tidak didasari oleh rasa ikhlas dan menjauhkan dari sifat ta'assub, maka dari perbahasan tersebut akan lahirlah perbalahan. Adab-adab dalam berbeza pendapat harus diterapkan di dalam diri kita agar perbahasan dan perbezaan yang berlaku dikalangan umat Islam menjadi satu rahmat bagi kita dan bukannya satu bencana yang melanda. Wallahu A'lam
Rujukan
Raf'ul Malam an Aimmatil A'lam Syeikhul Islam Ibn Taimiyyah, al-Maktabul Islami.
Al-Khilaf bainal Ulama' Asbaabuhu wa Mauqifuna Minhu, Syeikh Muhammad bin Saleh al-Uthaimeen, http://www.ibnothaimeen.com
Jaami' Bayaanil Ilm, Abu Naim al-Asbahani Matbaah as-Saadah.
Sunan ad-Daarimi, Abdullah bin Abdur Rahman, Dar ibn Hazm.
Majmu' al-Fataawa Islam Ibn Taimiyyah Maktabah al-Obaikan
Fathul Barr fi at-Tartib al-Fiqhi li Tamhid Ibn Abdil Barr, Muhammad al-Maqrawi, Majmu' at-Tuhaf an-Nafais ad-Dauliah
As-Sunan al-Kubra, al-Baihaqi, Dar al-Kutubul al-Ilmiah
Fikhul Khilaf Dr Awadh bin Mohd Al-Qarni, Dar al-Andalus al-Khadra'
Adabul Ikhtilaf, Said bin Abd al-Qadir,
al-I'tisom, Ibrahim bin Musa, Maktabah at-Tauhid
As-Sahwah al-Islamiyyah bayna al-ikhtilaf al-Masyru' wa al-Tafarruq al- Mazmum, Yusuf al-Qardhawi, Dar al-Sahwah
Artikel asal di:
http://www.iptaf.net/adabulikhtilaf.htm


Calon-calon Fakulti Pro-Mahasiswa

Fakulti Sains Komputer dan Sistem Maklumat (FSKSM)
Fakulti Sains (FS)
Fakulti Pengurusan dan Pembangunan Sumber Manusia (FPPSM)
Fakulti Pendidikan (FP)
Fakulti kejuruteraan dan Sains Geoinformasi (FKSG)
Fakulti Kejuruteraan Mekanikal (FKM)
Fakulti Kejuruteraan Kimia dan Kejuruteraan Sumber Asli (FKKKSA)
Fakulti Kejuruteraan Elektrik (FKE)
Fakulti Kejuruteraan Awam (FKA)
Fakulti Biosains dan Biokejuruteraan (FBB)
Fakulti Alam Bina (FAB)
Selamat Mengundi~ Pilihlah pemimpin yang terbaik bagi anda~ Undilah dengan bijak!


Diskusi Buku: Berpaksi Inovasi, Mengangkasa Universiti, Menjana Nilai Tinggi

"Berpaksi Inovasi, Mengangkasa Universiti, Menjana Nilai Tinggi"
; judul terbaru buku Naib Canselor Universiti Teknologi Malaysia (UTM),
Prof. Dato' Ir. Dr. Zaini Ujang
 menjadi tema kepada perutusan tahun baru Dato' bagi sesi 2010. Mengimbas kembali tema perutusan tahun 2009,
"Mewarisi Perjuangan, Menjayakan Transformasi, Memacu Kegemilangan"
; Dato' menyatakan harapannya agar tema tersebut terus difahami dan dihayati kerana dari situlah 100 inisiatif baru berjaya dilaksanakan sepanjang tahun lepas.
Memetik definisi daripada buku merah jambu setebal 106 muka surat ini, 'berpaksi inovasi' bermaksud
menjadikan budaya inovasi sebagai teras perkembangan universiti selari dengan konsep budaya ilmu yang menggalakkan pembaharuan, kreativiti dan dinamisme.
 'Mengangkasa' adalah frasa meletakkan sesuatu pada kedudukan yang tinggi, nun jauh di angkasa, sebagaimana angkasawan melepasi ruang atmosfera. Frasa 'mengangkasa universiti' bermaksud
mengangkat UTM ke martabat tinggi supaya kedudukan dan kepentingannya dapat dihargai dan dihayati semua pihak
, bukan hanya mahasiswa dan komuniti akademik, malah seluruh lapisan masyarakat. 'Menjana nilai tinggi' pula merujuk kepada
pengkayaan dan penyuburan idealisme, minda dan kemahiran untuk membolehkan kita membina kemajuan dengan memberi nilai tambah menerusi proses inovasi kepada sesuatu konsep, gagasan, perkhidmatan atau produk yang memberi manfaat kepada masyarakat atau khalayak pengguna
. (m/s 2-3)
Buku ini menghuraikan tahap pencapaian UTM pada tahun 2009 berdasarkan Key Performance Index (KPI) yang telah digariskan oleh Dato' seperti dalam Jadual 1.
Menurut Dato', KPI yang jelas haruslah ditetapkan dengan menitikberatkan pelbagai aspek pengurusan dan dimensi pendidikan lain yang secara tidak langsung menyumbang kepada KPI universiti. Inisiatif seperti pakej
Budaya Ilmu, Eco-Tourism Campus,
 konsep K
erja Berpasukan
 dan
Pelan Transformasi Mahasiswa
 merupakan antara aspek lain yang telah dilancarkan pada tahun 2009 bagi menyumbang kepada kemajuan UTM. Melalui kaedah
Balanced Scorecard (BSC)
 yang menghubungkan strategi kepada visi dan misi universiti, pencapaian sasaran KPI sepanjang tahun 2009 dinilai (lampiran BSC 2009 boleh didapati di dalam buku ini) dan didapati aspek keboleh-pasaran graduan (
employability
) agak rendah bagi kebanyakan fakulti akibat daripada krisis kewangan dunia. Namun, terdapat juga fakulti yang mengatasi sasaran 85% keboleh-pasaran yang ditetapkan iaitu Fakulti Pendidikan, Fakulti Alam Bina dan Fakulti Sains dan Sistem Maklumat.
Dari segi inovasi, UTM merupakan penjana utama harta intelek negara dengan jumlah keseluruhan jenis Indeks Persepsi (IP) bagi sepanjang tahun 1990 hingga 2009 sebanyak 1561 (Jadual 2, m/s 8). Bilangan mahasiswa pascasiswazah di UTM adalah paling tinggi di Malaysia dalam bidang teknologi dan kejuruteraan dengan peratusan 43.35% daripada keseluruhan IPTA tempatan (Jadual 3, m/s 9). Paling menarik dalam BSC 2009, pengurusan kewangan secara lebih terancang telah ditetapkan untuk memastikan keefisienan organisasi. Buat pertama kalinya dalam BSC 2009,
sasaran kos operasi sebanyak RM17,000 bagi seorang mahasiswa ditetapkan, namun yang dicapai masih jauh daripada sasaran, iaitu RM21,671.
 Dato' amat menekankan mengenai pengurusan kewangan ini dan berpesan agar tidak terlalu banyak program yang kurang bermanfaat seperti jamuan makan yang berlebihan diadakan bagi mengelakkan pembaziran.
Bagi memacu kecemerlangan UTM untuk sesi ini, sikap positif perlu menjadi pegangan setiap warga UTM. Antara 5 sikap positif yang disebut oleh Dato' di dalam bukunya ialah:
Berani berubah untuk tidak rebah
Budaya kerja kelas pertama
Sistem penyampaian terbaik
Semangat pengorbanan
Budaya kerja berpasukan
Gagasan kepimpinan Perdana Menteri, Dato' Sri Mohd Najib Razak, "
1 Malaysia: Rakyat Didahulukan, Pencapaian Diutamakan"
 menjadi tumpuan untuk memacu kecemerlangan UTM di mana 8 Nilai Aspirasi Nasional dalam gagasan tersebut cuba untuk dilaksanakan di kampus ini.
Pelbagai strategi disasarkan untuk menghadapi lima faktor dalaman dan persekitaran, iaitu ranking universiti, mahasiswa, penjenamaan, penerbitan dan kewangan. Kedudukan UTM berbanding universiti lain di dunia adalah pada tangga ke 320 bagi tahun lepas. Jadual 6 pada muka surat 40 menunjukkan untuk menjadi universiti yang lebih baik dan berprestij, nisbah staf kepada mahasiswa perlu ditangani segera. Dengan nisbah 1:10.3, UTM perlu melangkah jauh untuk mendekati nisbah Universiti Harvard, 1:2.18. Untuk mendekati nisbah angka tersebut, tindakan strategik diperlukan, sama ada
menambah bilangan staf akademik atau mengurangkan mahasiswa ijazah pertama.
Maka, pelan strategik yang dirancang adalah seperti dalam Jadual 8 pada muka surat 43.
Jadual 8 Pelan Tindakan Strategik untuk Ranking UTM 2010
Beberapa inisiatif berkaitan dengan mahasiswa juga bakal dimulakan pada tahun 2010, antaranya meningkatkan kemudahan jalur lebar kemudahan internet UTM daripada 167 Mbps kepada 400Mbps, mengurus dan membiayai sebahagian kos penghantaran 5,000 orang mahasiswa UTM bagi mengikuti
Program Global Outreach
 sepanjang tahun 2010, dan sebagainya.
Dari segi penjenamaan pula, selain menggunakan tagline
"Menjana Minda Kreatif dan Inovatif"
, pihak pengurusan juga sedang mengkaji penamaan "UTM Kampus Skudai" berikutan kesukaran untuk menunjukkan lokasi Skudai dalam peta dunia kepada kenalan UTM. Dato' secara peribadi berpendapat, kampus induk UTM perlu dijenamakan semula sebagai
"UTM Johor Bahru."
 Kajian yang akan diketuai oleh Pengarah Hal Ehwal Korporat dan Komunikasi, Prof. Dr. Azlan Abdul Rahman, tentang penjenamaan semula kampus induk dijangka siap untuk diumumkan sebelum Mac 2010.
Konsep Inovasi Seluruh Dimensi
 turut dilaksanakan dalam setiap aspek kegiatan kampus, termasuklah tujuh bidang tugas utama, iaitu pengajaran dan pembelajaran, pengurusan dan pentadbiran, penyelidikan dan pembangunan, penulisan dan penerbitan, perunding dan khidmat profesional, pembangunan staf dan mahasiswa serta tanggungjawab sosial universiti. Semua warga UTM perlu berganding bahu untuk mengupayakan inovasi dalam pengurusan agar pencapaian organisasi melayakkan UTM menjadi Universiti Penyelidikan Inovatif terulung. Inisiatif khas dari segi kerjasama dengan universiti luar negara turut dirancang untuk dilaksanakan pada tahun 2010 bagi memastikan UTM mempunyai
competitive edge
 (Jadual 12, m/s 82-83).
*Buku ini dikupas oleh Dato' dalam Perutusan Tahun Baru Naib Canselor 2010 semasa Perjumpaan Bulanan bersama Naib Canselor UTM pada 11 Januari 2010 di Dewan Sultan Iskandar UTM. Buku dalam bentuk pdf boleh didapati di
sini
.


Fenomena KCB

"Namanya siapa...?" Anna bertanya sambil tersenyum manis.
"Abdullah..." Azzam menjawab sambil tersenyum juga.
Mengenang semula detik-detik pertemuan mereka ketika di Kaherah setelah kini terikat dalam satu ikatan yang sah sebagi suami isteri.
Ya, ana tahu kisahnya begitu indah. Malah gelombangnya mengalahkan filem Ayat-ayat Cinta! Bahkan mengalahkan siri Nur Kasih mungkin (ana kurang mengikuti siri ini). Itulah gelombang cinta bersyariat yang jelas ditunjukkan dalam filem Ketika Cinta Bertasbih. Filem yang terbahagi kepada dua bahagian ini sangat dinanti-nantikan oleh para penggemar novel Habiburrahman El-Shirazy (Kang Abik) selepas filem Ayat-ayat Cinta meletup satu ketika dahulu. Malah, penggemar filem yang tidak pernah membaca novelnya turut berminat untuk menonton kisah ini.
Apa sebenarnya yang dibawa dalam filem ini? Sehingga menjadi tarikan kepada anak-anak muda, terutamanya yang sedang mencari cinta? Ana tidak mahu mengupas sinopsis filem ini di sini kerana apabila ana mula mengupas, bolehlah hasilkan novel yang baru bertajuk "Fenomena Ketika Cinta Bertasbih" (seperti "Fenomena Ayat-ayat Cinta"). Seandainya ada di kalangan para pembaca yang mahu mengetahui sinopsis filem ini, silakan berkunjung ke
SINI
 dan
SINI
.
Hakikatnya filem ini berbeza daripada filem adaptasi novel Kang Abik sebelum ini. Untuk filem kali ini, Kang Abik mengawal sepenuhnya proses pembikinannya dari awal pemilihan pelakon sehingga ke penghujung pembuatan filem. Pelakon-pelakonnya dipilih dengan baik, sehingga dibuat audition untuk memilih pelakon yang sepatutnya memegang watak-watak di dalam filem ini.
Penerangan lanjut mengenai pelakon-pelakon dan watak-watak ini boleh didapati di laman
INI
.
Selepas sahaja bahagian-bahagian filem ini dimasukkan ke laman web broadcast
Youtube
, statistik penonton (dan pemuat-turun juga mungkin) rata-ratanya menjangkau 10,000 orang! Ini belum termasuk laman web
lain
 yang membahagikan filem ini kepada bahagian-bahagian yang lebih sedikit atau yang menyediakan akses muat turun 1 filem sekaligus.
Nyata filem ini menghasilkan satu fenomena yang tidak ubah seperti setelah keluarnya filem Ayat-ayat Cinta. Sahabat-sahabat mula berceloteh tentang filem ini di Facebook, blog, malah dalam perbualan harian juga. Semua mengimpikan bakal isteri seperti Anna, bakal suami seperti Azzam, sahabat seperti Eliana, adik seperti Hafez atau mungkin juga bapa seperti Pak Kiai. Semua mengimpikan begitu, angan-angannya begitu, cita-citanya begitu.
Di profile Pjoe
Di profile Asmah
Di profile vB
Di profile Elda
Di profile Syauqah
Di profile Im
Di profile Kak Oja
Namun, sejauh mana sebenarnya usaha ke arah cita-cita setinggi langit seperti itu? Sudah cukupkah diri menjadi sesoleh Azzam dan sesolehah Anna? Ana mengharapkan sahabat-sahabat yang menonton filem ini bukan sekadar menanam rasa suka hingga hanyut dalam rasa cinta kepada filemnya sahaja, tetapi ambillah nilai yang ada di dalam filem ini, bentuklah diri untuk menjadi insan soleh dan solehah jika mahu cinta yang diredhai oleh Pencipta CINTA.
Tidak cukup dengan itu, ada juga yang tidak tersentuh hati mahu menonton filem ini kerana impresi awal, "jiwang~" dan "ada benda lain dalam perjuangan ini yang lebih penting dan perlu diutamakan..." seolah-olah filem ini memerlukan lebih daripada dua jam untuk dihabiskan. Pada ana, hiburan itu tidak salah selagi ia memberi nilai kepada Islam, tiada maksiat dan tidak terganggu perjuangan kerananya. Bukan kita tiada masa yang sesuai, bukan kita tiada hak untuk menilai, tetapi kesempitan pemikiran menghadkan kita untuk mengambil iktibar dan kebaikan daripada sesuatu. Ini pandangan ana, mungkin pandangan yang lain berbeza.
Walau apapun, sekali lagi ana ingatkan sahabat-sahabat agar tidak terlalu hanyut dalam kisah pembinaan masjid atas dasar keimanan ini, tetapi jadikanlah ia sebagai titik mula anda mencari Cinta Teratas - CINTA ALLAH. Di sini ana tujukan lagu latar filem ini kepada para pembaca sekalian, renungkanlah.
Ketika Cinta Bertasbih
Melly Goeslow Feat Amee
Bertuturlah cinta
Mengucap satu nama
Seindah goresan sabdaMu dalam kitabku
Cinta yang bertasbih
Mengutus hati ini
Kusandarkan hidup dan matiku padaMu
Bisikkan doaku
Dalam butiran tasbih
Kupanjatkan pintaku padaMu Maha Cinta
Sudah di ubun-ubun cinta mengusik resah
Tak bisa kupaksa walau hatiku menjerit
Ketika cinta bertasbih
Nadiku berdenyut merdu
Kembang kempis dadaku merangkai butir cinta
Garis tangan tergambar tak bisa aku menentang
Sujud syukur padaMu atas segala cinta
Download MP3: Klik
SINI
Pesanan ini juga buat insan yang menaip, berkata-kata dan menghasilkan entry ini. Muhasabah diri bersama, insya'ALLAH.


Kalimah ALLAH: Mencari Satu Kepastian


Keputusan PRK UTM 2009/2010

Keputusan Pilihanraya Kampus: Pemilihan Majlis Perwakilan Mahasiswa Universiti Teknologi Malaysia 2009/2010

Kerusi Umum:

1. Muhammad Zaki Bin Omar - 7837 *

2. Nor Amanina Binti Ab Rahim - 7335

3.
Mohd Rozi Bin Harun
 - 6778

4. Muhammad Miqdad Bin Che Mohd Rozi - 6360

5.
Nur Syazana Binti Azahar
 - 5992

6. Ahmat Rajab Bin Khairul Yusri - 5899

7.
Muhammad Uzair Bin Azizan
 - 5739

8. Farah Hanim Mohd Dexter Howell - 5729

9. Yin Leang Huat - 5659

10. Siti Mariam Abdul Lathiff - 5655

Kerusi Fakulti:

Fakulti Alam Bina:

1. Nurfatin Aqilah Binti Mohd Yusof -547

2. Noor Aimran Bin Samsudin - 503 *

3.
Mohd Ainuddin Bin Khairuddin
 - 403

Fakulti Biosains Dan Biokejuruteraan:

1. Iezzat Emeer Bin Affandi - 189

2. Nor Hafiza Binti Omar - 183

3.
Khairina 'Izzati Binti Amir Hussain
 - 149

Fakulti Kejuruteraan Awam:

1.
Siti Amirah Binti Basirun
 - 683

2.
Mohd Affendi Bin Ismail
 - 645 *

3. Nurulhayati Bte Md Yusoff - 621

Fakulti Kejuruteraan Bioperubatan dan Sains Kesihatan:

1. Ng Ken Hoo (menang tanpa bertanding)

2. Jihan Atikah Binti Md Jalani (menang tanpa bertanding)

3. Nazirahhanim Binti Sharipudin (menang tanpa bertanding)

Fakulti Kejuruteraan Elektrik:

1.
Nur Azim Fahada Bin Ahmad
 - 870 *

2.
Ku Abd Muhyi Bin Ku Abd Hamid
 - 841

3.
Umi Kalsom Binti Mohamad Yusof
 - 633

Fakulti Kejuruteraan Kimia dan  Kejuruteraan Sumber Asli:

1. Izam Ikhwan Bin Kamaruddin - 918 *

2.
Nor Aida Binti Yusoff
 - 713

3. Ahmad Syairazi Bin Rasid - 653

Fakulti Kejuruteraan Mekanikal:

1.
Muhammed Amirul Asyraf bin Hasnan
 - 822

2. Mohd Fadzli Bin Ismail - 818

3.
Nurul Fatiha Binti Mesbah
 - 805

Fakulti Kejuruteraan dan Sains Geoinformasi:

1. Wan Ahmad Hazwan Bin Wan Daud - 545

2. Nur Syahida Binti Anuar - 472

3. Chew Jian Long - 467

Fakulti Pendidikan:

1. Mohd Sharhan Bin Abu Bakar - 636 *

2.
Anis Bin Abd Wahab
 - 622

3. Ummu Sulaim Binti Osman - 542

Fakulti Pengurusan dan Pembangunan Sumber Manusia
:

1. Berlina Dolores Doyou - 885

2. Mohd Hazizi Bin Ishak - 644

3. Loke Wei Kit - 458

Fakulti Sains:

1.
Nurul Khalida Binti Hidzir
 - 772

2.
Iskandar Zulkarnain Bin Mohamad Idris
 - 744

3. Lee Wei Bin - 540

Fakulti Sains Komputer dan Sistem Maklumat:

1. Mohamad Ariff Bin Makhfudz - 534

2.
Nur Aqilah Binti Sabri
 - 529

3.
Chaw Sau Shen
 - 463

UTM International Campus Kuala Lumpur:

Belum mendapat maklumat penuh namun kesemuanya dikenalpasti adalah calon bebas

~
Oren
 = Calon Pro-Mahasiswa, * = Mantan MPM 2008/2009

**Betulkan jika ada kesilapan ejaan atau bilangan undi

Tahniah dan takziah. Semoga kerjasama antara ahli MPM sesi 2009/2010 mampu membawa perubahan yang lebih baik daripada kepimpinan sebelum ini. Selamat menunaikan amanah!

P/S: MPM kali ni ada anak-beranak (Rozi dan Miqdad, Affendi dan Iezzat), adik-beradik (Zaki dan Hafiza, Fadzli dan Affendi, Umi, Fatin dan Hayati) serta kembar (Nur Aqilah dan Nurfatin Aqilah)...(mengikut characteristics yang ana tetapkan...=p)


Sakura Ungu

Saujana
Album : Jalan Sehala
Munsyid : Saujana
http://liriknasyid.com
Kemuncak fujiyama bersalju
mendingin kalbu yang tersentuh
hijaunya pohon tegak merimbun
meranum rindu yang berlabuh
Sakura ungu mempersona
gugurnya di riba kembara
namun tak mampu menyajikan
walau secangkir nostalgia
tika bertemu dan berpisah
tiada jemu dan gelisah
saujana hanya di pandangan
di hati hanyalah sejengkal
saujana jarak yang memisahkan
di hati tidak berjauhan
utsukushii sakura wa ki kara
ochiteiru
hontou ni kono suto-ri ni uro no imi
aru no kana
me de tooku mieru kedo
kokoro ni tonari ni iru
kimi mou koko ni inai kedo
kokoro ni kimi ga mieru
bokura wa aeru nara
sekai wa yoku naru darou..
Sakura ungu...berapa lamakah boleh kau bertahan...?
seperti apakah harum baumu...?
bisakah masa itu tiba sebelum kau melayu...?
Ya ALLAH, permudahkanlah urusan ini...
...menunggu...sambil mengejar waktu...
Ops, yang ni untuk Nadia - Sakura Merah Jambu ;)
More Sakura -->
Cherry Blossoms


Galau

Sebak, padat, senak!
Kacau!
"Kenapa kamu begitu?"
Apa tidak boleh aku begini?
"Kau tidak sedar? Belum sedar atau tidak mahu sedar?"
Berhentilah berkata-kata perkara yang tidak kamu tahu!
"Kau fikir aku tidak tahu? Kami semua tidak tahu?"
Duhai hati, bersabarlah...
"Kau tidak seharusnya begitu!"
Kenapa tidak?
"Kau tahu sebagaimana harus engkau bertingkah, bukan begini, tetapi begitu..."
Aku tahu itu, tetapi perasaan ini berbeda sekali...
Lemah, lelah, penat...
Sendiri...
"Lemah, lelah, penat??? Sendiri???"
...
"Di mana Tuhanmu? Kau lupa DIA ada???"
ALLAH yang Maha Kuat, hati ini perlu kekuatan...tiada daya dan upaya melainkan denganMU ya ALLAH...
Hilang...
Kehilangan...
"Jangan biarkan...kejarlah ia..."
Rindu...
"Teruskan merindu..."
...CINTA TERATAS...


Speaker's Corner

Sekitar Isu Speaker's Corner di dada akhbar
Utusan Malaysia
IPT digalak wujud sudut pidato untuk penuntut
KUALA LUMPUR 30 Dis. — Kementerian Pengajian Tinggi menggalakkan semua institusi pengajian tinggi (IPT) dalam negara mewujudkan satu sudut pidato khas di universiti masing-masing bagi merancakkan aktiviti pengucapan awam dan debat di kalangan penuntut.
Timbalan Menterinya, Datuk Saifuddin Abdullah berkata, IPT bebas untuk memilih format sudut pidato yang dirasakan sesuai, tetapi ia perlu melalui rundingan dan persetujuan antara pelajar dan Bahagian Hal Ehwal Pelajar (HEP) terlebih dahulu.
Beliau berkata, ia tidak semestinya mengikut acuan seperti ”Speaker”s Corner” yang pernah diwujudkan di hadapan perpustakaan Universiti Malaya sekitar tahun 1960-an dan 70-an.
"Yang penting ialah sudut pidato ini sebagai satu platform yang tidak formal bagi penuntut untuk meluahkan pemikiran dan pandangan mereka tentang sesuatu isu,” katanya kepada pemberita ketika ditemui selepas menyaksikan Pertandingan Pidato Kemerdekaan Antara IPT 2009 di sini, hari ini. - Bernama
Sudut pidato diwujudkan semula
KUALA LUMPUR 30 Dis. – Institusi pengajian tinggi awam (IPTA) dan swasta (IPTS) dibenarkan mewujudkan semula sudut pidato khas bagi meningkatkan kemahiran pengucapan awam di kalangan mahasiswa.
Timbalan Menteri Pengajian Tinggi, Datuk Saifuddin Abdullah berkata, langkah itu bagi melahirkan lebih ramai mahasiswa yang berkebolehan berhujah serta meningkatkan bakat pengucapan awam.
Katanya, kemahiran berucap perlu dikuasai oleh mahasiswa dan tidak terhad kepada kumpulan pelajar tertentu sahaja seperti pemidato universiti.
“Kebenaran itu akan menghidupkan budaya keilmuan dan intelektual di universiti selain melahirkan mahasiswa cemerlang bukan sahaja dari segi akademik semata-mata.
“Bagaimanapun, sudut pidato berkenaan perlu dilakukan secara beretika, berhemah dengan persetujuan daripada Jabatan Hal Ehwal Pelajar (HEP) universiti masing-masing, kita yakin ia tidak akan menimbulkan implikasi negatif,” katanya...Selanjutnya di
SINI
.
BISIK-BISIK Awang Selamat
ADALAH sesuatu yang malang apabila mendapati status pengucapan awam sekarang berada pada tahap yang terlalu rendah dari segi jumlah program anjuran universiti dan penyertaan penuntut, seperti mana diperkatakan oleh Timbalan Menteri Pengajian Tinggi, Datuk Saifuddin Abdullah.
Oleh itu usaha perlu dilakukan supaya program pidato di universiti dapat digerakkan dengan lebih aktif kerana signifikannya kepada pembangunan pemikiran penuntut pengajian tinggi.
Sudut pidato seperti Speaker’s Corner di universiti Malaya pada tahun 60-an dan 70-an mampu menjadi platform tidak formal kepada penuntut menyampaikan buah fikiran dan pandangan mereka mengenai sesuatu perkara termasuk isu-isu semasa...Selanjutnya di
SINI
.
Sudut pidato di IPTA, IPTS lahirkan mahasiswa bersifat berani
KUALA LUMPUR 31 Dis. - Kewujudan sudut pidato di institusi pengajian tinggi awam (IPTA) dan swasta (IPTS) berupaya melahirkan mahasiswa yang mempunyai sifat berani dan bertanggungjawab dalam melontarkan pandangan masing-masing.
Naib Canselor Universiti Teknologi Malaysia (UTM), Prof. Datuk. Ir. Zaini Ujang (gambar) berkata, sudut pidato itu tidak boleh dilihat sekadar memberikan ruang untuk mahasiswa bersuara sebaliknya ia perlu meliputi pembinaan dua aspek berkenaan.
"Seandainya pendapat mahasiswa itu berdasarkan khabar angin dan tidak tepat, maka mereka perlu bertanggungjawab di atas apa yang diperkatakan.
"Secara dasarnya, ia dapat melatih mahasiswa untuk berhati-hati mengeluarkan sebarang pendapat kepada orang lain," katanya kepada Utusan Malaysia di sini hari ini...Selanjutnya di
SINI
.
Pelaksanaan sudut pidato perlu diperjelas
KUALA LUMPUR 1 Jan. – Persatuan mahasiswa menyambut baik langkah membenarkan sudut pidato khas diwujudkan semula di institusi pengajian tinggi awam (IPTA) dan swasta (IPTS), namun meminta cara pelaksanaannya diperjelaskan.
Yang Dipertua Majlis Perwakilan Pelajar Kebangsaan, Mohd. Syamsul Salleh berkata, Kementerian Pengajian Tinggi perlu membuat peraturan yang lengkap agar kewujudan sudut pidato itu lebih sistematik.
Jelasnya, melalui peraturan itu mahasiswa dapat mengetahui sejauh mana kebebasan bersuara dibenarkan terutama berhubung pandangan yang menyentuh sensitiviti kaum dan agama.
"Saya juga mencadangkan agar kaedah berdebat digunakan berbanding pidato di dalam membicarakan isu- isu semasa.
"Cara itu diyakini dapat menarik minat lebih ramai mahasiswa untuk turut serta mengambil bahagian," katanya ketika dihubungi Utusan Malaysia di sini semalam.
Beliau berkata demikian mengulas pengumuman membenarkan semula sudut pidato khas diwujudkan di IPTA dan IPTS oleh Timbalan Menteri Pengajian Tinggi, Datuk Saifuddin Abdullah semalam.
Mohd. Syamsul yakin dengan adanya sudut pidato itu, ia sedikit sebanyak dapat melahirkan mahasiswa yang prihatin terhadap isu di dalam dan luar negara.
"Melalui penglibatan yang aktif secara tidak langsung mahasiswa dapat membentuk kemahiran dalaman seperti teknik berkomunikasi," jelasnya yang merupakan Yang Dipertua Majlis Perwakilan Pelajar Universiti Putra Malaysia (UPM)...Selanjutnya di
SINI
.
NGO sambut baik sudut pidato diwujudkan semula di IPTA, IPTS
KUALA LUMPUR 1 Jan. - Beberapa pertubuhan bukan kerajaan (NGO) menyambut baik langkah membenarkan institusi pengajian tinggi awam (IPTA) dan swasta (IPTS) mewujudkan semula sudut pidato khas bagi meningkatkan pengucapan awam di kalangan mahasiswa.
Presiden Gabungan Pelajar Melayu Semenanjung (GPMS), Jais Abdul Karim berkata, usaha tersebut selaras dengan usaha kerajaan melahirkan pemimpin pelapis yang mempunyai keupayaan pengucapan awam yang berkualiti.
"GPMS berharap dengan peluang itu mahasiswa dapat meningkatkan kemahiran pengucapan awam di samping mengasah bakat kepimpinan diri semasa di universiti.
"Ia bukan sekadar melahirkan pemimpin pelajar yang berkarisma tetapi juga membolehkan mereka melontarkan pandangan dan idea-idea bernas dan spontan untuk didengari oleh universiti, masyarakat dan negara," katanya ketika dihubungi di sini.
Beliau mengulas kenyataan Timbalan Menteri Pengajian Tinggi, Datuk Saifuddin Abdullah bahawa IPTA dan IPTS dibenarkan mewujudkan semula sudut pidato khas bagi meningkatkan kemahiran pengucapan awam di kalangan mahasiswa...Selanjutnya di
SINI
.
Wujudkan sudut pidato di institut pendidikan guru
PERSATUAN Kebangsaan Pelajar Islam Malaysia (PKPIM) amat tertarik dengan cadangan Timbalan Menteri Pengajian Tinggi Malaysia, Datuk Saifuddin Abdullah supaya Institut Pengajian Tinggi (IPT) mewujudkan semula sudut pidato bagi meningkatkan kemahiran pengucapan awam dalam kalangan mahasiswa.
Pada pandangan PKPIM, sudut pidato bukan hanya perlu diwujudkan di IPT semata-mata bahkan juga di Institut Pendidikan Guru Malaysia (IPGM).
Sesuai dengan naik taraf maktab kepada institut, saranan dan pandangan yang dikemukakan oleh beliau perlu diambil kira untuk membangunkan budaya keilmuan dan keintelektualan melalui seni meluahkan kebijaksanaan di IPGM.
Perkembangan pesat teknologi maklumat dan komunikasi hari ini menyebabkan kepelbagaian aliran pemikiran dan kebudayaan menyerang masuk pemikiran generasi muda...Selanjutnya di
SINI
.
UKM wujud semula Sudut Pidato selepas 34 tahun diharamkan
BANGI 14 Jan. - Universiti Kebangsaan Malaysia (UKM) hari ini menganjurkan Sudut Pidato selepas 34 tahun diharamkan berikutan pindaan Akta Universiti dan Kolej Universiti (AUKU) 1975.
Menteri Pengajian Tinggi, Datuk Seri Mohamed Khaled Nordin berkata, langkah UKM menganjurkan semula Sudut Pidato itu diyakini mampu melahirkan golongan mahasiswa bertanggungjawab serta mencorak kepimpinan cemerlang di kalangan mereka.
Beliau berkata, pindaan semula AUKU yang diwartakan pada Februari lalu membuktikan kerajaan bersifat terbuka dalam memberi peluang kepada mahasiswa untuk menghidupkan budaya keilmuan dan intelektual di universiti.
"Kita menitikberatkan soal meningkatkan mutu pengucapan awam dan sifat tanggungjawab mahasiswa untuk berhujah dengan isu-isu setempat mahupun antarabangsa.
"Penganjuran Sudut Pidato ini diharap dapat membudayakan golongan mahasiswa cemerlang bukan sahaja daripada segi akademik tetapi turut melihat soal kematangan mahasiswa dalam mengutarakan sesuatu isu," tegasnya...Selanjutnya di
SINI
.
Harian Metro
Kembali selepas 30 tahun
KENYATAAN Kementerian Pengajian Tinggi mahu membawa semula sudut pidato atau ‘speaker’s corner’ di institusi pengajian tinggi (IPT) tempatan menerima reaksi positif pelbagai pihak terutama pelajar universiti.
Kementerian Pengajian Tinggi membuat cadangan itu selepas pindaan semula AUKU pada Februari tahun lalu.
Sudut pidato yang diperap kira-kira 30 tahun dijelma semula berikutan desakan dan kehendak mahasiswa yang berasakan ia perlu bagi membangkitkan semula semangat mahasiswa yang kini kian lesu.
Timbalan Menteri Pengajian Tinggi, Datuk Saifuddin Abdullah, berkata daripada lapan teras kokurikulum yang diperkenalkan di IPT, pengucapan awam berada di kedudukan terbawah.
Justeru, dengan pelaksanaan sudut pidato, beliau yakin pengucapan awam tidak lagi di kedudukan tercorot.
“Sudut pidato ini nanti mampu menjadi tempat pelajar menyuarakan pendapat atau perkara yang dirasakan perlu diketengahkan.
“Walaupun IPT ada Majlis Perwakilan Pelajar (MPP), ada segelintir pelajar tidak suka menyuarakan pendapat menggunakan saluran itu.
“Jadi, melalui sudut pidato ini, mereka bebas menyuarakan pendapat di depan pelajar lain, bukannya bercakap di belakang,” katanya...Selanjutnya di
SINI
.
The Star
Comeback for speaker’s corners at universities
BANGI: Speaker’s corners have been reintroduced in public universities, with the first being set up at Universiti Kebangsaan Malaysia (UKM).
Higher Education Minister Mohamed Khaled Nordin said each university had the prerogative to establish a speaker’s corner and the ministry had no objections.
He added that private universities and university colleges could also do so.
“The speaker’s corner is UKM’s initiative and I commend the university for having the courage to do so,” he said during a press conference after launching the corner and UKM’s new Eco-Business Terrace.
The UKM speaker’s corner is located behind the Tun Sri Lanang Library at the main Bangi campus.
“Other universities have said that they’re waiting for their students to apply for a corner but UKM went ahead without waiting,” Mohamed Khaled said...Read
MORE
Berita Harian
Sudut Pidato hidup semula
BANGI: Selepas kira-kira tiga dekad diharamkan, akhirnya Sudut Pidato atau Speakers' Corner di institusi pengajian tinggi (IPT) tempatan diwujudkan semula dengan Universiti Kebangsaan Malaysia (UKM) di sini menjadi perintis dalam memperkenalkan sudut itu, semalam.
Sudut Pidato UKM itu terletak di kawasan terbuka di Teres Eko Niaga bersebelahan Perpustakaan Tun Sri Lanang yang menjadi tempat pelajar universiti berkenaan berehat dan menjamu selera.
Sempena pelancarannya yang disempurnakan Menteri Pengajian Tinggi, Datuk Seri Mohamed Khaled Nordin, tiga pelajar diberi peluang untuk berpidato, masing-masing selama lima minit.
Mereka ialah Izzat Fathi Hisham, 21, pelajar Ijazah Sarjana Muda Antropologi dan Sosiologi Fakulti Sains Sosial, Adlin Noramirah Mohamed, 19 (Ijazah Sarjana Muda Pengurusan Perniagaan) dan Syamimi Ab Rahman, 23 (Ijazah Sarjana Muda Syariah Perundangan Islam).
Ketiga-tiganya menyentuh isu keusahawanan dengan Izzat mengaitkan masalah pengangguran di kalangan graduan dengan menimbulkan persoalan sama ada ia berpunca daripada sikap pelajar yang lebih selesa makan gaji atau sistem pendidikan di universiti sendiri...Selanjutnya di
SINI
.
Siswa UKM ulangi zaman gemilang Sudut Pidato
BANGI: Izzat Fathi Hisham menyifatkan dirinya bertuah kerana menjadi pemidato pertama Sudut Pidato Universiti Kebangsaan Malaysia (UKM) yang diaktifkan semula selepas diharamkan melalui Akta Universiti Kolej Universiti (Auku) pada 1971.
Pelajar tahun pertama Ijazah Sarjana Muda Antropologi dan Sosiologi Fakulti Sains Sosial itu berkata, peluang berucap buat kali pertama di depan khalayak adalah penghargaan paling besar dalam hidupnya.
Beliau yang berucap mengenai topik keusahawanan di kalangan pelajar, teruja kerana dapat meluahkan pandangan dan idea pada majlis paling bermakna dalam sejarah institusi pengajian tinggi negara.
Izzat Fathi yang pernah mewakili Kedah pada Pertandingan Debat Peringkat Kebangsaan pada 2006, berkata persekitaran debat untuk sudut pidato berbeza dengan perdebatan umum biasa...Selanjutnya di
SINI
.
Kita?


Tafsiran dan Tamsilan

Ana tidak mahu menghuraikan gambar ini dengan panjang lebar. Bukan itu tujuannya, biarlah antum yang membaca memahaminya atau mendapatkan kefahaman itu sendiri. Apa yang ingin ana kongsikan di sini, entri di Facebook atau blog atau Friendster atau MySpace atau dan atau lagi, memberi
tafsiran
 yang berbeza kepada setiap pembaca post tersebut, namun yang lebih tahu
tamsilan
 itu adalah penulisnya sendiri. Sama dengan contoh yang ini.
Mungkin pemilik wall Facebook ini ingin membicarakan sesuatu yang lain, tetapi ditafsirkan  secara berbagai-bagai oleh para pembaca. Namun, setiap kata-kata selepas itu masih boleh digunapakai untuk mana-mana bentuk
tafsiran
. Ya, kerana jawapan kepada sesuatu itu adalah umum, apa-apa jawapan memang perlukan petunjuk daripada ALLAH (untuk post di atas).
Tafsiran
 menurut
Pusat Rujukan Persuratan Melayu
 mempunyai sama makna dengan perkataan
 interpretasi
 dan
ertia
n di mana Kamus Pelajar Edisi Kedua memberi maksud
tafsiran
 sebagai
penjelasan mengenai maksud sesuatu ayat dan lain-lain
. Manakala
tamsilan
 pula merujuk laman yang sama diberi maksud oleh Kamus Dewan Edisi Keempat sebagai
contoh, ibarat, persamaan, perumpamaan.
 Kedua-duanya;
tafsiran
 dan
tamsilan
 ketara jelas di sini adalah sesuatu yang berbeza.
Tafsiran
 lebih kepada sesuatu yang belum pasti, namun
 tamsilan
 merujuk kepada sesuatu yang sudah sedia pasti.
Setiap pembaca adalah pentafsir, tetapi belum pasti boleh mencapai
tamsilan
.
Wallahua'lam.


Beza = Tidak Sama

Terima kasih dan tahniah...kerana berjaya menjadi antara penyebabnya...kita memang nyata berbeza, namun perbezaan ini tidak semestinya kita fahami seratus-peratus...terjunlah ke dalam gaung sedalam-dalamnya, redahlah laut seluas-luasnya, tawanlah gunung hingga ke puncak, namun tidak semua akan kita dapati sama seperti yang kita fikirkan...


Ciri-ciri Ahli Gerakan Islam

Ahli gerakan Islam adalah rijal yang memiliki sifat kelelakian sebenar. Berfikir sebelum bertindak, memberi tanpa meminta balasan, bertanggungjawab dan sentiasa berada dibarisan hadapan memberi sumbangan, berjihad, berkorban, kerahmatan dan kasih sayang memadamkan kebakhilan, bertegas terhadap prinsip yang diimani, tidak berganjak, yakin terhadap manhaj dan berlapang dada dan mengutamakan keputusan jamaah mengatasi sifat individualistik.
Full STOP.


Doktor!

Percubaan pertama
16 kotak hitam dalam baris pertama
Percubaan kedua
16 kotak hitam dalam baris pertama
Percubaan ketiga
16 kotak hitam dalam baris pertama
Percubaan keempat
16 kotak hitam dalam baris pertama
Percubaan seterusnya...
Kacau, kacau, kacau lagi!
Sedih, tertekan, geram, benci!
Bercampur-aduk semuanya!
Berfikir, menangis! Gila!
Gila! Gila! Gila!
Tak! Tak! Tak! Tak gila!
Panas
Kering
Bersin
Berdarah!
Dialog ciptaan terhebat masa tadi:-
A:
 Doktor, saya nak ubat.
Doktor:
 Kamu sakit apa?
A:
 Bibir saya kering, bila saya bersin, terus berdarah, badan saya rasa panas, saya rasa nak demam; PSM saya tak jadi-jadi, LCD tak tunjuk apa-apa, kotak hitam je...bantu saya, doktor~
Doktor:
 Kamu ingat saya doktor psikologi???
[Dialog ini hanya rekaan Cik Pengetua dengan dibantu oleh SUB dan Che Gu Disiplin]
Allah melapangkan bagimu,
supaya engkau tidak selalu dalam kesempitan,
dan Allah menyempitkan bagimu...
supaya engkau tidak hanyut dalam kelapangan,
dan Allah melepaskan engkau dari keduanya,
supaya engkau tidak bergantung kepada sesuatu selain Allah.
Jakallahu khairan kathira...
Bantu aku dan sahabat-sahabatku ya ALLAH...


Falling Away...

786 - Falling Away
everytime
i feel u close to me
i dunno
who im supposed to be
gimme a chance
cause i dont wanna slip away
gotta keep you in my heart
leaving all my ways
(chorus)
so many times i feel you in my heart
and i just wanna take it from the start
so please hold my hand today
cause i can feel it fallin away
fallin away
Allah will show me the way
fallin away
cause i dont wanna slip away
fallin away
every soul
is walking back to you
i wanna run
what am i supposed to do
your helping hand
i need everyday
there's something i can do
so in heaven i can stay
(chorus)
i walk around the city
in the middle of the night
but nothing impresses me
til i open up my eyes
a dome in its majesty
a minaret rising high
it's a place for me that everyday
i'll go to keep from falling away
(chorus)


Hadiah Bermakna!

Dr. 'Aidh 'Abdullah al-Qarni
Ku hadiahkan kepadamu...!
Wahai wanita yang telah meredhai ALLAH SWT sebagai Tuhannya, Islam sebagai agamanya dan Muhammad SAW sebagai RasulNYA.
Kuhadiahkan kepadamu...!
Wahai wanita yang meniti jalan lurus dan membawa risalah kebenaran.
Kuhadiahkan kepadamu...
Wahai murabbiyah (wanita pendidik) yang berjuang dengan kalimahnya, memelihara norma-normanya, dan membersihkan dirinya.
Kutujukan pula kepada setiap ibu yang mendidik anak-anaknya untuk bertaqwa, menumbuhkan mereka dengan amalan sunnah Nabi, dan yang menanamkan cinta kebajikan ke dalam jiwa-jiwa mereka.
Terakhir...kutujukan kepada setiap wanita yang dirundung kesusahan dan kesedihan...
Berbahagia dan bergembiralah dengan kemahaluasan yang begitu dekat, dengan bimbingan ALLAH SWT, dengan keagungan pahala dan dengan pengampunan dosa.
Wahai manusia yang paling bahagia,
kerana agama dan etika, meskipun tanpa permata,
emas dan mutiara yang menghiasinya
melainkan berkat tasbih yang selalu dibacanya
bagaikan berita gembira, bagaikan hujan,
bagaikan fajar, bagaikan sinar, dan bagaikan awan
dalam sujud, dalam doa,
dalam sikap merasa dalam pengawasan ALLAH,
dalam pemikiran yang bersumberkan dari cahaya Lauh
dan kitab-kitab yang juga dipesankan
oleh cahaya wahyu yang diturunkan di gua
yang darinya Rasul Tuhanmu
dapat menguasai bangsa Romania dan bangsa Arab
engkau adalah manusia yang paling bahagia di dunia
berkat keyakinan yang ada
dalam kalbumu yang suci
lagi penuh dengan ketaatan
Syukran jazeelan kepada yang memberi dan berhasil mencetuskan rasa cinta dalam hati ini kepada karya Dr. 'Aidh 'Abdullah al-Qarni yang ini...
Semoga sentiasa di bawah lembayung rahmatNYA...
Ameen...
13 Februari 2010
Masjid Jamek al-Jawahir
GAMIS Johor


Hitam Putih Kelabu Ungu

Hitam putih kelabu ungu
Keliru, buntu, termangu-mangu
Hitam putih kelabu ungu
Kotak jiwa kacau tidak berlagu
Di wajah mereka terlukis senyuman
Bahagia...Ceria...
Kucuba untuk menghias dengan warna
Namun abtsrak kosong tidak bermakna
Ingin digapai putih di puncak
Ingin disentuh ungu yang teratas
Namun segalanya masih nampak kelabu
Katanya hitam, maka hitamlah juga...
Hitam putih kelabu ungu
Hati kecil diselubungi pilu
Bagaimana mungkin dicapai putih dan ungu
Kala hitam dan kelabu masih membelenggu...
Ya ALLAH, lembutkanlah...
Sebagaimana besi KAU lembutkan
Agar bisa dicapai putih dan ungu
Agar jiwa kembali berlagu
Hilang...kembalikan...
Jauh...dekatkan...
Sukar...mudahkan...
Permudahkan ya ALLAH, permudahkan...
Hitam putih kelabu ungu
Nusaybah, impian nan satu
Lukisan jalan yang dilalui bakal berliku
Perlukan warna lebih dari satu
Yang Maha Kuat, berikan kekuatan kepada hambaMU...
~lukisan hati yang terwarna dalam suasana PSM, Career Path, Sakura Ungu, dan Study Abroad~


Persediaan Membina Masjid

Ku tujukan khas buat sahabat-sahabat muslimin muslimat sekalian, semoga ada manfaatnya, terutama bagi mereka yang bakal mendirikan masjid sedikit masa lagi, bagi yang sedang merancang pembinaan masjid - bahan buatannya kayu, batu, simen, atau kaca, juga bagi mereka yang masih belum dapat mengenalpasti masjid yang bagaimanakah ingin dibina. Sama-sama kita hadam dan amalkan bila sudah tiba masanya kelak, insya'ALLAH.
بِسۡمِ ٱللهِ ٱلرَّحۡمَـٰنِ ٱلرَّحِيمِ

السلام عليكم ورحمة الله وبركاته
Semoga Allah menunjukki kita jalan kebenaran. Semoga kita sentiasa di dalam limpahan Nur RahmatNya. Semoga Kita tidak mati melainkan didalam Iman dan Islam. MARILAH kita meningkatkan ketakwaan kita kepada Allah Subhanahu Wata'ala dengan penuh keyakinan dan keikhlasan dengan melakukan segala suruhan-Nya dan meninggalkan segala larangan-Nya. Mudah-mudahan kita menjadi insan yang bertakwa dan beriman serta selamat di dunia dan selamat di akhirat.
SEBELUM membuat keputusan berumah tangga, setiap pasangan perlu menyelidiki dan menggariskan beberapa tugas yang perlu dipenuhi bagi menjamin kesejahteraan serta keharmonian rumah tangga agar terus subur.
Antara tanggungjawab yang perlu dipenuhi
suami
 ke atas isteri dan anak-anak mereka termasuk:
Menyediakan tempat tinggal dan makanan kepada isteri dan anak.
Memberi nafkah batin termasuk bergaul dengan isteri secara baik.
Melindungi isteri dan anak-anak berkenaan dari segi keselamatan dan kesihatan mereka.
Melindungi maruah dan harta benda keluarga.
Membimbing isteri dengan ajaran Islam dalam mendapat keredaan Allah s.w.t
Mendidik anak-anak dan memastikan mereka mendapat pendidikan yang sempurna.
Menjadi penasihat dalam menyelesaikan masalah yang menimpa keluarga dan jiran tetangga.
Tugas dan tanggungjawab
 isteri
 juga penting bagi mengekalkan hubungan yang dibina. Antara peranan dan tanggungjawab isteri :
Isteri perlu menjaga kehormatan diri mereka terutama apabila suami tiada di rumah.
Patuh terhadap arahan suami selagi ia bukan arahan untuk melakukan maksiat.
Memberikan kasih sayang kepada suami dan anak-anak.
Menjaga kebersihan rumah dan kesihatan diri dan anak-anak.
Menyimpan rahsia pergaulan dengan suami.
Tidak meninggalkan rumah tanpa izin atau pengetahuan suami.
Berhias serta menjaga kesopanan buat tatapan suami dan tidak untuk orang lain khususnya apabila berada di khalayak ramai.
Impianku menjadi isteri solehah, mencintai,
mengasihi zaujku selepas Allah dan RasulNYA.
Sumber:
Baitul Muslim Halaqah Net
Semoga ALLAH mempermudahkan urusan sahabat-sahabat semua, dunia dan akhirat.
Ameen...


2 Weeks To Go

Hari ini kotak merah jambu itu dibuka lagi.
Berselirat.
Lagi dua minggu.
Masih belum kelihatan apa-apa yang boleh menjamin apa-apa.
Ya ALLAH, permudahkanlah urusan ini...
"adakah manusia itu menyangka bahawa mereka dibiarkan sahaja mengatakan, 'kami telah beriman' sedangkan mereka tidak di uji? dan sesungguhnya Kami telah menguji orang-orang yang sebelum mereka, maka sesungguhnya Allah mengetahui orang-orang yang benar dan sesungguhnya Dia mengetahui orang-orang yang berdusta."
[29: 2-3]


Aku CINTA Allah

Aku lemah tanpa-Mu aku lelah
Aku sungguh tak berdaya
Tolong ku tolong ku Ya Allah
Setiap air mata ku mengalir
Allah aku lemah dan tak berarti
Setiap derai tangis membasahi
Allah jangan tinggalkan ku lagi
1 week to go...